விளையாட்டு

பிர்மிங்ஹம் சிட்டி கிளப்பின் புதிய நிர்வாகியாக வேய்ன் ரூனி நியமனம்

12/10/2023 08:45 PM

இரண்டாவது டிவிசனில் இருக்கும் பிர்மிங்ஹம் சிட்டியின் நிர்வாகி, கடந்த திங்களன்று, நீக்கப்பட்டதைத் தொடர்ந்து, வேய்ன் ரூனி அதற்கு நிர்வாகியாக பொறுப்பேற்க விருப்பதாக அறிவிக்கப்பட்டுள்ளது.

பிர்மிங்ஹம் சிட்டியை வழி நடத்துவதில் வேய்ன் ரூனி தற்போது பெரும் சவாலை எதிர்நோக்கவிருக்கின்றார்.

இரண்டாவது டிவிசன் பட்டியலில் ஆறாவது இடத்தில் இருக்கும் அந்த கிளப், முதல் இடத்தில் இருக்கின்ற லெய்செஸ்டர் சிட்டியைக் காட்டிலும், 12 புள்ளிகளில் பின் தங்கி உள்ளது.

அமெரிக்காவின் டிசி யுனைடெட் கிளப்பை வழிநடத்திய ரூனி கடந்த வாரம் அந்த பொறுப்பிலிருந்து விலகிக்கொண்டார்.

தமது காற்பந்து வாழ்க்கையில் ரூனி இதுவரை 235 கோல்களை அடித்துள்ள வேளையில், ஐந்து பிரீமியர் லீக் பட்டங்களையும் ஒரு ஐரோப்பிய வெற்றியாளர் லீக் கிண்ணத்தையும் வென்றவர் ஆவார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


கொலம்பியா பல்கலைக்கழக மாணவர்களின் பேரணி

உலகம்

கொலம்பியா பல்கலைக்கழக மாணவர்களின் பேரணி

13/10/2023 01:29 PM

நியூயார்க், 13 அக்டோபர் (பெர்னாமா) --
பாலஸ்தீனம் - இஸ்ரேலுக்கு இடையே நடக்கும் போரை நிறுத்துமாறு நியூயார்க் நகர கொலம்பியா பல்கலைக்கழக மாணவர்கள் ஒரே நேரத்தில் இரு பேரணிகளை நடத்தினர்.

காசா முனையில் செயலபட்டுவரும் ஹமாஸ், கடந்த சனிக்கிழமை, திடீரென இஸ்ரேல் மீது நடத்திய தாக்குதல் நடத்தியது.

அதற்கு பதிலடியாக, இஸ்ரேலும் காஸா மீது தாக்குதல் நடத்தி வருகின்ற நிலையில், இரு பக்கமும் பலத்த உயிர்ச்சேதம் பொருட்சேதமும் ஏற்பட்டுள்ளது.

அத்தாக்குதலினால் பல்லாயிரக்கணக்கான மக்கள் பலியாகி உள்ளனர்.

பல்கலைக்கழக வளாகத்தில் நடைப்பெற்ற இரு பேரணிகளிலும் நூற்றுக்கணக்கான மாணவர்கள் திரண்டனர்.

பேரணிகளில் கலந்து கொண்டவர்கள், தனித்தனியே பிரிந்திருந்த வேளையில், அங்கு பதற்றம் எழுந்ததாகக் கூறப்படுகின்றது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மாலை 4 மணிக்கு 2024ஆம் ஆண்டின் வரவு செலவுத் திட்டம் தாக்கல்

13/10/2023 02:04 PM

கோலாலம்பூர், 13 அக்டோபர் (பெர்னாமா) --
 2024ஆம் ஆண்டிற்கான மலேசிய மடானி வரவு செலவுத்  திட்டத்தை பிரதமரும் நிதியமைச்சருமான டத்தோ ஶ்ரீ அன்வார் இப்ராஹிம் இன்று மாலை நான்கு மணிக்கு மக்களவையில் தாக்கல் செய்வார்.

அன்வார் பிரதமராகப் பொறுப்பேற்றதையடுத்து இரண்டாவது முறையாக தாக்கல் செய்யப்படும் வரவு செலவுத் திட்டம் இதுவாகும்.

பிரதமரின் வரவு செலவுத் திட்டம் தாக்கலானது, மாலை நான்கு மணிக்கு தொலைக்காட்சி அலைவரிசை உட்பட சமூக ஊடகங்களிலும் நேரலையாக ஒளியேற்றப்படும்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

சபா, சரவாக்கிற்கான மத்திய அரசாங்கத்தின் மானியம் அதிகரித்துள்ளது

13/10/2023 07:44 PM

கோலாலம்பூர், 13 அக்டோபர் (பெர்னாமா) --
2024ஆம் ஆண்டு வரவு செலவுத் திட்டத்தில் சபா, சரவாக் மாநிலங்களுக்கான மத்திய அரசாங்கத்தின் மானியங்கள் அதிகரிக்கப்பட்டுள்ளன.

அவ்விரு மாநிலங்களுக்கும் கடந்த 1969 ஆண்டிற்குப் பிறகு 2022ஆம் ஆண்டில்தான் இடைக்கால சிறப்பு மானிய விகிதம் வழங்கப்பட்டது.

கடந்த 1963ஆம் ஆண்டு செய்யப்பட்ட ஒப்பந்தத்தைத் தொடர்ந்து முந்தைய தலைவர்களால் பேணப்பட்ட அரசாங்கத்தின் உடன்பாட்டினை இந்நடவடிக்கை வெளிப்படுத்துகிறது.

அடுத்த ஆண்டு ஜனவரி மூன்றாம் தேதி முதல் சபாவிற்கு மின்சார விநியோகத்தை ஒழுங்குபடுத்துவதற்கான அதிகாரத்தை ஒப்படைப்பது குறித்து பிரதமர் இன்று தாக்கல் செய்த 2024ஆம் ஆண்டு வரவு செலவுத் திட்டத்தில் அறிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024  வரவு செலவுத் திட்டத்தின் மொத்த ஒதுக்கீடு 39, 380 கோடி ரிங்கிட்

Prime Minister Datuk Seri Anwar Ibrahim tabling the Malaysia MADANI Budget 2024 with the theme 'Reformasi Ekonomi, Memperkasa Rakyat' at the Dewan Rakyat today.

13/10/2023 07:48 PM

கோலாலம்பூர், 13 அக்டோபர் (பெர்னாமா) --
சிறந்த நிர்வாகம், பொருளாதார வளர்ச்சியை அதிகரிக்கும் மறுசீரமைப்பு மற்றும் மக்களின் வாழ்க்கைத் தரத்தை மேம்படுத்துவது, ஆகிய மூன்று முக்கிய அம்சங்களில் கவனம் செலுத்தி, ஒருமைப்பாட்டு அரசாங்கத்தின் இரண்டாவது மடானி வரவு செலவுத் திட்டம் இன்று மக்களவையில் தாக்கல் செய்யப்பட்டது.

முந்தைய மடானி பொருளாதார திட்டத்தின் மூலம் அமல்படுத்தப்பட்ட கொள்கையின் தொடர்ச்சியே, இந்த இரண்டாவது மடானி வரவு செலவுத் திட்டம் என்று அதனை தாக்கல் செய்த பிரதமரும் நிதியமைச்சருமான டத்தோ ஶ்ரீ அன்வார் இப்ராஹிம் கூறியிருக்கின்றார்.

இன்று பிரதமர் தாக்கல் செய்த 2024-ஆம் ஆண்டுக்கான வரவு செலவுத் திட்டத்தின் மொத்த ஒதுக்கீடு 39 ஆயிரத்து 380 கோடி ரிங்கிட் ஆகும்.

அந்த எண்ணிக்கையில் 42.3 விழுக்காடு, நிதி, கல்வி மற்றும் சுகாதார அமைச்சுகளுக்கு ஒதுக்கப்பட்டுள்ளது.

நிர்வாக செலவினங்களுக்காக 30 ஆயிரத்து 380 கோடி ரிங்கிட் ஒதுக்கப்பட்டுள்ள வேளையில், மேம்பாட்டு செலவுகளுக்கு 9,000 கோடி ரிங்கிட்டும் அவசர கால தேவைகளுக்காக 300 கோடி ரிங்கிட்டும் ஒதுக்கப்பட்டுள்ளது.

இதனிடையே, சந்தையில் குறைந்த விலையில் விற்கும் வகையில் அடுத்த ஆண்டு கோழி மற்றும் முட்டைகளின் விலையை மிதவையில் அமல்படுத்துவது குறித்து அரசாங்கம் பரிசீலிக்கும்.

அதோடு, உணவு, பானங்கள் மற்றும் தொலைத்தொடர்பு போன்ற சேவையைத் தவிர்த்து, 6.0 விழுக்காடில் உள்ள சேவை வரி விகிதம்,  8.0 விழுக்காட்டிற்கு உயர்த்துவதற்கு முன்மொழியப்பட்டுள்ளதாக டத்தோ ஶ்ரீ அன்வார் கூறியுள்ளார்.

இவ்வாண்டின் அரைத் தவணை வரை மலேசியா 13 ஆயிரத்து 260 கோடி ரிங்கிட் மதிப்பிலான அங்கீகரிக்கப்பட்ட முதலீடுகளை பெற்றிருக்கிறது.

இது இவ்வாண்டு நிர்ணயிக்கப்பட்ட இலக்கை விட 60 விழுக்காடு அதிகமாகும்.

மொத்தம் 2,651 திட்டங்களை உள்ளடக்கி 6 ஆயிரத்து 330 கோடி ரிங்கிட், அந்நிய நேரடி முதலீடுகள் இந்த அடைவு நிலையில் இடம்பெற்றுள்ளது. மேலும் இது 51 ஆயிரத்துக்கும் மேற்பட்ட வேலை வாய்ப்புகளை உருவாக்கும் என எதிர்பார்க்கப்படுகிறது என்றார அவர்.

மற்றொரு நிலவரத்தில், 2024 வரவு செலவு திட்டத்தில் ரஹ்மா உதவித் தொகை எஸ்.டி.ஆர் 800 கோடியில் இருந்து 1,000 கோடியாக உயர்த்தப்பட்டுள்ளது.

அந்த உதவித் தொகையினால், மலேசிய மக்களில் 90 லட்சம் பேர் அல்லது 60 விழுக்காட்டினர் பயனடைவார்கள்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

மலேசியாவுக்கு இரண்டு நாட்கள் அதிகாரப்பூர்வ பயணம் மேற்கொண்டுள்ளார் தாய்லாந்து பிரதமர்

புதிய அரசியல் கட்சியை நிறுவும் எந்தவொரு தரப்புக்கும் பிரதமர் ஆதரவு இல்லை

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மது, கடத்தல் கட்டுப்பாட்டு நடவடிக்கைகள் கடுமையாக்கப்படும்

13/10/2023 08:02 PM

கோலாலம்பூர், 13 அக்டோபர் (பெர்னாமா) --
2024ஆம் ஆண்டு ஜனவரி முதலாம் தேதி முதல் அரசாங்கம் மதுபான வகைகள் உட்பட கடத்தல் கட்டுப்பாட்டு நடவடிக்கைகளைக் கடுமையாக்கும்.

கடந்த 2020ஆம் ஆண்டுடன் ஒப்பிடுகையில், உள்நாட்டுச் சந்தையில் சிகரெட் கடத்தல் கட்டுப்பாட்டு நடவடிக்கைகள் 63.8 விழுக்காட்டிலிருந்து கடந்த ஆண்டு 56.6 விழுக்காடாக குறைந்துள்ளது என்று பிரதமர் டத்தோ ஶ்ரீ அன்வார் இப்ராஹிம் தெரிவித்திருந்தார்.

மேலும், மதுபானப் பொருட்களுக்கான பரிமாற்ற நடவடிக்கைகள் சில துறைமுகங்களுக்கு மட்டுமே வரையறுக்கப்படும் என்றும் அவர் கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மின்சார மோட்டார் சைக்கிள் வாங்குவோருக்கு அரசாங்கம் 2,400 ரிங்கிட் வரையில் தள்ளுபடி

13/10/2023 07:56 PM

கோலாலம்பூர், 13 அக்டோபர் (பெர்னாமா) --
 மின்சார மோட்டார் சைக்கிளின் பயன்பாடடை உறுதி செய்யும் வகையில் ஆண்டு வருமானம் ஒரு லட்சத்து 20 ஆயிரம் ரிங்கிட் மற்றும் அதற்கும் குறைவானவர்களுக்காக அரசாங்கம் மின்சார மோட்டார் சைக்கிள் பயன்பாட்டை ஊக்குவிக்கும் திட்டத்தை அறிமுகப்படுத்தியுள்ளது.

இத்திட்டத்தில் இணைந்து மின்சார மோட்டார் சைக்கிள் வாங்குவோருக்கு அரசாங்கம் 2,400 ரிங்கிட் வரையில் தள்ளுபடி வழங்குவதாக பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

மேலும் 2 ஆண்டுகளுக்கு EV எனப்படும் மின்சார வாகனங்களுக்கான வாடகை செலவுகளுக்கு வரி விலக்குகள் செய்யப்படுவதோடு, நான்கு ஆண்டுகளுக்கு EV மின்னூட்ட வசதி செலவுகளில் 2,500 ரிங்கிட் வரை தனிநபர் வருமான வரி நிவாரணத்தை நீட்டிக்கவும் அரசாங்கம் திட்டமிட்டுள்ளதாக அவர் கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


கல்வி அமைச்சுக்கு 5,870 கோடி ஒதுக்கீடு

பொது

கல்வி அமைச்சுக்கு 5,870 கோடி ஒதுக்கீடு

13/10/2023 08:13 PM

கோலாலம்பூர், 13 அக்டோபர் (பெர்னாமா) --
2024 வரசு செலவுத் திட்டத்தில், கல்வி அமைச்சுக்கு 5,870 கோடி ஒதுக்கப்பட்டுள்ளது.

அதோடு, நாடு முழுவதும் உள்ள பள்ளிகளை மேம்படுத்தவும் பராமரிக்கவும் 190 கோடி ரிங்கிட் செலவுகளும் அதில் அடங்கியுள்ளது.

அதேவேளையில், பள்ளியின் கணினி ஆய்வகத்தை பராமரிக்கவும் மேம்படுத்தவும் மற்றும் ஸ்டேம் கற்றலுக்கான புதிய உபகரணங்களை பெறுவதற்கும் 10 கோடி ரிங்கிட் ஒதுக்கப்பட்டுள்ளது.

18 புதிய சிறப்புக் கல்வி வளாகங்களை கட்டுவதற்கு 18 கோடி ரிங்கிட் மற்றும் சிறப்புக் கல்வி ஆதரவு உபகரணங்களை வழங்க 3 கோடி ரிங்கிட் வழங்கப்படுகிறது.

COVID-19 தொற்றுநோயைத் தொடர்ந்து வெளியேறிய மாணவர்களுக்கு உதவுவதில் அனைத்து தரப்பினரையும் உள்ளடக்கிய ஒரு முழுமையான அணுகுமுறையை செயல்படுத்த 10 கோடி ரிங்கிட் வழங்கப்பட்டுள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

சுகாதார அமைச்சுக்கு 4,120 கோடி ரிங்கிட் நிதி ஒதுக்கீடு

Prime Minister Datuk Seri Anwar Ibrahim, who is also Finance Minister tabling the Malaysia MADANI Budget 2024 with the theme ‘Reformasi Ekonomi, Memperkasa Rakyat’ at the Dewan Rakyat.

13/10/2023 08:33 PM

கோலாலம்பூர், 13 அக்டோபர் (பெர்னாமா) --
சுகாதார அமைச்சிற்கு அடுத்த ஆண்டில் 4,120 கோடி ரிங்கிட் நிதி ஒதுக்கீடு செய்யப்பட்டுள்ளது

கடந்த ஆண்டு சுகாதாரத் துறைக்கு 3,630 கோடி ரிங்கிட் நிதி ஒதுக்கப்பட்டிருந்த நிலையில், இவ்வாண்டு மற்ற துறைகளைக் காட்டிலும் அத்துறைக்கே கூடுதலாக நிதி ஒதுக்கீடு செய்யப்பட்டுள்ளது.

அவற்றில் மருந்துகள், பயன்படுத்தி முடிக்கக் கூடிய பொருட்கள், வேதிப் பொருட்கள் மற்றும் தடுப்பூசி ஆகியவற்றுக்கு 550 கோடி ரிங்கிட் நிதி ஒதுக்கப்பட்டுள்ளதாக பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

சுகாதார அமைச்சிற்கு இவ்வாண்டு மேலும் அதிகமான நிதி ஒதுக்கீடு வழங்கப்படும் என்று நம்பப்படுகிறது

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


குறு, சிறு & நடுத்தர தொழில்முனைவோருக்கு 4,400 கோடி ரிங்கிட் நிதி ஒதுக்கீடு

13/10/2023 08:33 PM

கோலாலம்பூர், 13 அக்டோபர் (பெர்னாமா) --
 அடுத்த ஆண்டு பிஎம்கேஎஸ் எனப்படும் குறு, சிறு மற்றும் நடுத்தர தொழில்முனைவோர் பயன்பெறும் வகையில் அரசாங்கம் 4,400 கோடி ரிங்கிட்டை ஒதுக்கியுள்ளது.

BANK NEGARA MALAYSIA, BSN, TEKUN போன்ற நிறுவனங்களின் கீழ் மொத்தம் ஈராயிரத்து 400 கோடி ரிங்கிட் நிதியுடன் சிறிய கடன் வசதிகள் ஏற்படுத்தித் தரப்படும் என்றும் பிரதமர் கூறியிருந்தார்.

அதில் BSN-இன் 140 கோடி ரிங்கிட் சிறுவணிக கடன் மூலமாக உபகரணங்கள் வாங்குதல், வர்த்தகத் தளங்கள் மற்றும் சிறு தொழில் முனைவோர்களுக்கான சந்தைப்படுத்துதல் ஆகிய நடவடிக்கைகளுக்கு உதவ முடியும் என்று பிரதமர் நம்பிக்கைத் தெரிவித்தார்.

மேலும் தெக்கூனுக்கு ஒதுக்கப்பட்டுள்ள 33 கோடி ரிங்கிட் நிதி, சிறு வணிகர்கள் உதாரணமாக பாத்திக், கைவினைப் பொருட்கள் விற்கும் வர்த்தகர்கள், பழங்குடி வணிகர்கள் மற்றும் சபா சரவாக் மாநிலங்களில் உள்ள பூமிபுத்ராக்களின் வணிக நடவடிக்கைகளுக்கு உதவக் கூடும்.

இதில் இந்திய வணிகர்களுக்கு  மூன்று கோடி ரிங்கிட் சிறப்பு நிதி வழங்கப்பட்டுள்ளதாகவும் பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மாற்றுத் திறனாளிகளுக்கு 120 கோடி ரிங்கிட் நிதி ஒதுக்கீடு

file pix

13/10/2023 08:40 PM

கோலாலம்பூர், 13 அக்டோபர் (பெர்னாமா) --
 மாற்றுத் திறனாளிகளுக்கு 120 கோடி ரிங்கிட் நிதி ஒதுக்கீடு

இன்று தாக்கல் செய்யப்பட்ட 2024ஆம் ஆண்டு வரவு செலவுத் திட்டத்தில் மாற்றுத் திறனாளிகளுக்காக மொத்தம் 120 கோடி ரிங்கிட் நிதி ஒதுக்கப்பட்டுள்ளது.

இதில், நீண்டகாலமாக மாற்றுத் திறனாளிகளை  பராமரித்தல், வேலை செய்ய முடியாத மாற்றுத் திறனாளிகள் மற்றும் மாற்றுத் திறனாளிகளுக்கான அலவன்ஸ் தொகை ஆகியவை அடங்கும்.

அதேவேளையில் மூத்தகுடி மக்களுக்கான ரொக்க உதவி மற்றும் முதியோர் செயல்பாட்டு மையத்திற்கான நிதி விநியோகம் போன்ற அவர்களின் நல்வாழ்வுப் பாதுகாப்பிற்காக 100 கோடி ரிங்கிட் நிது ஒதுக்கப்பட்டுள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

 திவெட் துறையை வலுப்படுத்தும் நோக்கில் 680 கோடி ரிங்கிட்

Prime Minister Datuk Seri Anwar Ibrahim, who is also Finance Minister tabling the Malaysia MADANI Budget 2024 with the theme ‘Reformasi Ekonomi, Memperkasa Rakyat’ at the Dewan Rakyat.

13/10/2023 08:44 PM

கோலாலம்பூர், 13 அக்டோபர் (பெர்னாமா) --
திவெட் எனப்படும் தொழில்நுட்பம் மற்றும் தொழில் பயிற்சி துறையை வலுப்படுத்தும் நோக்கில், 2024-ஆம் ஆண்டு வரவு செலவுத் திட்டத்தில் அரசாங்கம் 680 கோடி ரிங்கிட்டை ஒதுக்கீடு செய்துள்ளது.

திவெட் பட்டதாரிகளுக்குச் சான்றிதழ் வழங்கும் திட்டத்திற்காகவும் 10 கோடி ரிங்கிட் அந்த ஒதுக்கீட்டில் உட்படுத்தப்பட்டிருக்கிறது.

"160 கோடி ரிங்கிட் நிதியைப் பயன்படுத்தி மனித வள மேம்பாட்டு வாரியம் 17 லட்சம் பயிற்சிகளை வழங்கும். தொழில்முனைவோர், முன்னாள் குற்றவாளிகள், ஊனமுற்றோர், முதியவர்கள் மற்றும் ஓய்வு பெற்றவர்கள் ஆகிய பிரிவினருக்கு மடானி பயிற்சி திட்டம் வழி பயிற்சிகள் வழங்கப்படும்," என்று பிரதமர் கூறினார்.

மேலும் சமயபள்ளிகளை உட்படுத்திய திவெட் திட்டங்களுக்கு ஒரு கோடியே 70 லட்சம் ஒதுக்கப்பட்டிருப்பதாகவும் டத்தோ ஶ்ரீ அன்வார் இப்ராயிம் தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

அரசாங்கப் பணியாளர்களுக்கு 2,000 ரிங்கிட்

13/10/2023 08:46 PM

கோலாலம்பூர், 13 அக்டோபர் (பெர்னாமா) --
ஒப்பந்த நியமனங்கள் உட்பட கிரேட் 56 மற்றும் அதற்கும் குறைவான அனைத்து பொதுச் சேவைத்துறை ஊழியர்களுக்கும் ஊக்கத்தொகையாக 2,000 ரிங்கிட்டை வழங்க அரசாங்கம் இணக்கம் தெரிவித்துள்ளது.

அரசாங்கப் பணியாளர்களின் ஊதியத் திட்டம் மற்றும் அவர்களின்  அலவன்ஸ் முறை ஆகியவற்றை மறு ஆய்வு செய்ததன் மூலமாக இந்த ஊக்கத் தொகையை வழங்க அரசாங்கம் ஒப்புதல் அளித்துள்ளதாக பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

மேலும் போலீஸ், தீயணைப்புப் படை, இராணுவப் படை, ஆயுதப்படை உட்பட  சீருடை அணிந்துள்ள முதன்மைப் பணியுடைய அனைத்து பொதுச் சேவைத்துறை ஊழியர்களுக்கும் கூடுதலாக ஆயிரம் ரிங்கிட் வழங்கப்படும்.

அதோடு, ஓய்வூதியம் பெற்ற மற்றும் ஓய்வூதியம் பெறாத படைவீரர்கள் உட்பட அனைத்து அரசாங்கம் ஓய்வு பெற்றவர்களுக்கும் 1,000 ரிங்கிட் ஊக்கத்தொகை நீட்டிக்கப்பட்டுள்ளதையும் பிரதமர் சுட்டிக்காட்டினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024  வரவு செலவுத் திட்டம்: சேவை வரி விகிதம் எட்டு விழுக்காடாக அதிகரிப்பு

13/10/2023 08:49 PM

கோலாலம்பூர், 13 அக்டோபர் (பெர்னாமா) --
நாட்டின் வருமானத் தளத்தை விரிவுபடுத்தவும், அதே நேரத்தில் பெரும்பான்மையான மக்களுக்குச் சுமையை ஏற்படுத்தாத வகையிலும் பல வரிவிதிப்பு சீர்திருத்த நடவடிக்கைகள் அடுத்த ஆண்டு முதல் செயல்படுத்தப்படும்

ஆசியான் நாடுகளுடன் ஒப்பிடும்போது, அரசாங்கத்தால் வசூலிக்கப்படும் வரிகள் மிகவும் குறைவு என்று பிரதமர் டத்தோ ஶ்ரீ அன்வார் இப்ராஹிம் குறிப்பிட்டார்.

அந்த தொகை, மொத்த உள்நாட்டு உற்பத்தியில் 11.8  விழுக்காடும் என்று கூறிய நிதி அமைச்சருமான அன்வார், சிங்கப்பூரில் 12.6 விழுக்காடாகவும், தாய்லாந்தில் 16.4 விழுக்காடாகவும் உள்ளதை அவர் சுட்டிக் காட்டினார்.

சேவை வரி விகிதத்தை 6.0 விழுக்காட்டில் இருந்து 8.0 விழுக்காடாக அதிகரிக்க அரசாங்கம் திட்டமிட்டுள்ளது.

உணவு,  பானங்கள் மற்றும் தொலைத்தொடர்பு சேவை இதில் உட்படுத்தப்படாது என்று, இன்று நாடாளுமன்றத்தில் 2024 வரவு செலவுத் திட்டத்தை தாக்கல் செய்தபோது பிரதமர் அதனைத் தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

காஸா நெருக்கடி: கடந்த 24 மணி நேரத்தில் 256 பேர் பலி

14/10/2023 05:48 PM

காஸா, 14 அக்டோபர் (பெர்னாமா) --
கடந்த 24 மணி நேரத்தில் இஸ்ரேல் நடத்திய வான் தாக்குதலில் 256 பேர் கொல்லப்பட்டிருப்பதாக காஸா தெரிவித்திருக்கிறது.

பலியானவர்களில் 20 சிறுவர்கள் ஆவர்.

இன்று எட்டாவது நாளாகத் தொடரும் தாக்குதலில், இதுவரை 3200-க்கும் அதிகமானோர் உயிரிழந்திருப்பதாக காஸா தரப்பில் கூறப்பட்டுள்ளது.

மேலும் நேற்று மட்டும் 1,788 பேர் காயமடைந்திருப்பதாக காஸாவில் செயல்படும் மருத்துவமனைகள் கூறுகின்றன.

இந்நிலையில், மருத்துவமனைகளில் உள்ள அனைவரும் அங்கிருந்து வெளியேறுவதற்கு 24 மணி நேரம் மட்டுமே வழங்கப்பட்டதாக காஸாவில் செய்தி சேகரிக்கும் செய்தியாளர் ஒருவர் சமூக ஊடகங்களில் பதிவிட்டிருக்கிறார்.

இஸ்ரேலின் தாக்குதலால் பல மருத்துவமனைகளின் உள்கட்டமைப்புகள் சேதமடைந்திருப்பதால் சிகிச்சை அளிப்பதிலும் சிரமம் ஏற்பட்டுள்ளது.

இஸ்ரேலுக்கு அமெரிக்கா உட்பட உலகின் சக்தி வாய்ந்த நாடுகள் சில ஆதரவு அளிப்பதால், காஸாவில் மேற்கொள்ளும் தாக்குதலை நிறுத்துவதற்கான எந்தவொரு அறிகுறியும் இதுவரை தென்படவில்லை.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

விளையாட்டுத் துறைக்கான வரி விலக்கு; மாற்றத்தை ஏற்படுத்தும்

14/10/2023 05:52 PM

புத்ராஜெயா, 14 அக்டோபர் (பெர்னாமா) --
விளையாட்டு உபகரணங்களை வாங்குதல், விளையாட்டு நடவடிக்கை மற்றும் பயிற்சிக் கட்டணங்களுக்கு அளிக்கப்பட்டிருக்கும் வரி விலக்கு எதிர்காலத்தில் விளையாட்டுத் துறைக்கு மிகப் பெரிய மாற்றத்தை ஏற்படுத்தவுள்ளது.

தங்கள் பிள்ளைகள் விளையாட்டில் ஈடுபாட்டுடன் இருக்க ஒவ்வொரு மாதமும் செலவிடும் பெற்றோருக்கு இந்த அம்சம் மிக முக்கியமான ஒன்று என்று இளைஞர் மற்றும் விளையாட்டுத் துறை அமைச்சர் ஹன்னா யோ தெரிவித்தார்.

பெற்றோரை ஊக்குவிப்பது விளையாட்டுத் துறைக்கு வருமானத்தை அதிகரிக்கும் என்பதோடு, மலேசியர்கள் விளையாட்டில் அதிக ஈடுபாட்டோடு இருப்பதை உறுதி செய்யும் என்று அவர் கூறினார்.

சனிக்கிழமை புத்ராஜெயாவில் தேசிய விளையாட்டுத் தின கொண்டாட்டத்திற்குப் பின்னர் அவர்  செய்தியாளர்களைச் சந்தித்தார்.

''இதுபோன்ற நடவடிக்கை மூலம் பெற்றோர்களை ஊக்குவிக்கும்போது பிள்ளைகளுக்குப் பயிற்சி அளிக்கும் விளையாட்டுத் துறைக்கு வருமானம் அதிகரிக்கும். பிள்ளைகள் விளையாட்டை விரும்புவதை உறுதி செய்வதற்கு நாம் அவர்களின் வாழ்க்கை முறையை மாற்ற வேண்டும். வளர்ந்த பின்னரும் அவர்கள் இதே வாழ்க்கை முறையைத் தொடர்வார்கள்,'' என்று அவர் கூறினார்.

2024-ஆம் ஆண்டிற்கான வரவு செலவுத் திட்டத்தை நேற்று தாக்கல் செய்தபோது குறிப்பிட்ட விளையாட்டு உபகரணங்கள் மற்றும் நடவடிக்கைகளுக்கு 1,000 ரிங்கிட் வரையிலான சிறப்பு வரி விலக்கைப் பிரதமர் பரிந்துரைத்திருந்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024 வரவு செலவுத் திட்டம்: திட்டமிடப்பட்ட அனைத்து திட்டங்களும் நிறைவேற்றப்படும் - கல்வி அமைச்சு

14/10/2023 05:56 PM

கங்கார், 14 அக்டோபர் (பெர்னாமா) --
2024 வரவு செலவுத் திட்டத்தில் மிகப்பெரிய ஒதுக்கீட்டைப் பெற்றிருக்கும்  கல்வி அமைச்சும் அதில் திட்டமிடப்பட்ட அனைத்தையும் பொறுப்புடன் நிறைவேற்றுவதில் உறுதிக் கொண்டிருக்கிறது.

கல்வி அமைச்சுக்கு 5 ஆயிரத்து 870 கோடி ரிங்கிட் ஒதுக்கப்பட்டுள்ளதை வரவேற்றிருக்கும் அதன் அமைச்சர் ஃபட்லினா சிடேக், இதன்வழி கல்விக்கான திட்டங்களைச் சிறந்த முறையில் தொடர முடியும் என்றும் நம்பிக்கை தெரிவித்தார்.

''ஒட்டுமொத்த வரவு செலவுத் திட்டத்தைப் பொறுத்தவரையில்,  5800 கோடி ரிங்கிட் மிகப்பெரிய ஒதுக்கீட்டைப் பெறும் அமைச்சாக கே.பி.எம் இன்னும் உள்ளதை வரவேற்கிறோம்,'' என்று அவர் கூறினார்.

இன்று பெர்லிஸ், கங்காரில் மாநில அளவிலான 2023 தேசிய விளையாட்டு தின நிகழ்ச்சியில், கலந்து கொண்ட பின்னர் செய்தியாளர்கள் சந்திப்பில் அவர் அதனைத் தெரிவித்தார்.

இந்த வரவு செலவு திட்டத்தில் 26 பள்ளிகளைக் கட்டுவதற்கான பிரதமரின் அறிவிப்பு இதுவரை கல்வி அமைச்சுக்கு கிடைத்திருக்கின்ற மிகப் பெரிய ஒதுக்கீடு என்றும் ஃபட்லினா புகழாரம் சூட்டியுள்ளார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024 வரவு செலவுத் திட்டம்: சுகாதார சேவையின் தரத்தை உயர்த்த முடியும்

14/10/2023 06:02 PM

கங்கார், 14 அக்டோபர் (பெர்னாமா) --
இவ்வாண்டைக் காட்டிலும் 2024-ஆம் ஆண்டின் வரவு செலவுத் திட்டத்தில் சுகாதார அமைச்சுக்கு ஒதுக்கப்பட்ட கூடுதல் 489 கோடி ரிங்கிட் அல்லது13.45 விழுக்காட்டின் வழி நாட்டின் சுகாதார சேவையின் தரத்தை உயர்த்த முடியும் என்று எதிர்பார்க்கப்படுகிறது.

அடுத்தாண்டு மிக அதிக ஒதுக்கீட்டைப் பெற்றிருக்கும் சுகாதாரத் துறையின் வழி, மக்களின் நல்வாழ்வை முன்னிறுத்தி, இன்னும் அதிகமான உதவிகளையும் சுகாதார மேம்பாட்டுத் திட்டங்களையும் மேற்கொள்ள முடியும் என்று அதன் அமைச்சர் டாக்டர் சலிஹா முஸ்தாஃபா தெரிவித்தார்.

''நாங்கள் சில அம்சங்களுக்குக் கவனம் செலுத்துவோம். உதாரணமாக, ஜோகூரில் சில புதிய திட்டங்கள் உள்ளன. எனினும், HSA2 (மருத்துவமனை கட்டுமானம்) போன்ற பூர்வாங்க பணிகளை முதலில் செயல்படுத்துவோம். அதை நேற்று டத்தோ ஶ்ரீ அன்வார் இப்ராஹிமும் குறிப்பிட்டார்,'' என்று அவர் கூறினார்.

தேசிய விளையாட்டுத் தினம், உலக மனநல தினம் மற்றும் புற்றுநோய் விழிப்புணர்வு தினம் ஆகியவற்றை முன்னிட்டு ஜோகூர் சிகாமாட்டில் மாவட்ட அளவிலான சுகாதார நிகழ்ச்சியைத் தொடக்கி வைத்த பின்னர் சலிஹா செய்தியாளர்களிடம் பேசினார்.

அடுத்தாண்டு வரவு செலவுத் திட்டத்தில் 4,120 கோடி ரிங்கிட்டுடன் அதிக ஒதுக்கீட்டைப் பெற்ற அமைச்சுகளில் சுகாதார அமைச்சும் இடம்பெற்றுள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

14/10/2023 06:06 PM

குவா மூசாங், 14 அக்டோபர் (பெர்னாமா) --
பிரதமர் டத்தோ ஶ்ரீ அன்வார் இப்ராயிம் நேற்று தாக்கல் செய்த 2024-ஆம் ஆண்டிற்கான வரவு செலவுத் திட்டம் எந்தத் தரப்பினராலும் அரசியலாக்கப்படாது என்று துணைப் பிரதமர் டத்தோ ஶ்ரீ டாக்டர் அஹ்மாட் சாஹிட் ஹமிடி நம்பிக்கை தெரிவித்திருக்கிறார்.

கடந்த ஆண்டுகளைக் காட்டிலும் 2024-ஆம் ஆண்டு வரவு செலவுத் திட்டம் பல சிறப்பு அம்சங்களைக் கொண்டுள்ளதாகவும் அவர் கூறுகிறார்.

''12-வது மலேசியத் திட்டத்தில் நீண்டகால திட்டம் உள்ளது. அரை தவணை ஆய்வு இருந்தது என்று நமக்குத் தெரியும். பொருளாதார அமைச்சு பல்வேறு திட்டங்களை வகுத்து வருகிறது,'' என்று அவர் தெரிவித்தார்.

கிளாந்தான், குவா மூசாங்கில் இன்று மாநில அளவிலான தேசிய விளையாட்டுத் தினத்தைத் தொடக்கி வைத்த பின்னர் அஹ்மாட் சாஹிட் செய்தியாளர்களிடம் பேசினார்.

அனைத்து நிலையிலான மக்களின் நல்வாழ்வையும் கருத்தில் கொண்டு வரவு செலவுத் திட்டம் பிரதமரால் விரிவாகத் தாக்கல் செய்யப்பட்டதாக சாஹிட் குறிப்பிட்டார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

2024 வரவு செலவுத் திட்டம்: சுகாதார சேவையின் தரத்தை உயர்த்த முடியும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

வெளிநாடுகளில் பாதுகாப்புக்கு அச்சுறுத்தல் ஏற்படும் மலேசியர்கள் புகாரளிக்க வேண்டும்

14/10/2023 06:09 PM

குவா மூசாங், 14 அக்டோபர் (பெர்னாமா) --
 ஏமாற்றப்பட்டாலோ அல்லது தங்களின் பாதுகாப்புக்கு அச்சுறுத்தல் ஏற்பட்டாலோ வெளிநாடுகளில் இருக்கும் மலேசியர்கள் அமலாக்கத் தரப்பினரிடம் புகாரளிக்க வேண்டும் என்று அறிவுறுத்தப்பட்டுள்ளது.

மேலும், அண்டை நாடுகளில் இருக்கும்போது கவனமுடன் இருக்குமாறு துணைப் பிரதமர்  டத்தோ ஶ்ரீ டாக்டர் அஹ்மாட் சாஹிட் ஹமிடி நாட்டு மக்களுக்கு வலியுறுத்தினார்.

''அறிவுரை வழங்கப்பட்டுள்ளது. இந்த அறிவுரையைப் பின்பற்றுமாறு நான் கேட்டுக் கொள்கிறேன். மேலும் நீங்கள் அறிவுறுத்தப்பட்ட இடங்களுக்குச் செல்ல விரும்பினால் தயவுசெய்து சொல்லுங்கள். இது ஏதேனும் மோசமான சம்பவங்கள் நடைபெறாமல் இருப்பதைத் தவிர்க்கும்,'' என்று அவர் கூறினார்.

அக்டோபர் 10-ஆம் தேதி தாய்லாந்திற்குச் சுற்றுலா சென்றிருந்த ஓர் இளைஞர் மற்றும் பெண் ஒருவர் ஆள்கடத்தல் கும்பல் ஒன்றிடம், தங்களுக்குத் தெரிந்த நபராலேயே விற்கப்பட்டதாக பெர்னாமா வெளியிட்ட செய்தி குறித்து கருத்துரைக்கையில் அஹ்மாட் சாஹிட் அவ்வாறு கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

2024 வரவு செலவுத் திட்டம் அரசியலாக்கப்படுவதைத் தவிர்க்க வேண்டும்

2024 வரவு செலவுத் திட்டம்: சுகாதார சேவையின் தரத்தை உயர்த்த முடியும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024 வரவு செலவுத் திட்டம் மக்களின் கருத்துகள்

Prime Minister Datuk Seri Anwar Ibrahim tabling the Malaysia MADANI Budget 2024 with the theme ‘Reformasi Ekonomi, Memperkasa Rakyat’ at the Dewan Rakyat today.

14/10/2023 08:26 PM

நாட்டின் வரலாற்றிலேயே மிகப் பெரிய தொகையை கொண்டு தீட்டப்பட்டிருக்கும் அந்த வரவு செலவு திட்டம் குறித்து மக்களின் கருத்து என்ன?

பிரதமர் டத்தோ ஶ்ரீ அன்வார் இப்ராயிம் தலைமையிலான ஒருமைப்பாட்டு அரசாங்கம் தாக்கல் செய்த இரண்டாவது மடானி வரவு செலவுத் திட்டத்தின் மொத்த ஒதுக்கீடு 39, 380 கோடி ரிங்கிட் ஆகும்.

முன்பு போல், இனம் ரீதியாக வழங்கப்படும் ஒதுக்கீடுகள் குறைக்கப்பட்டு, உதவி தேவைப்படும் பிரிவினர் மற்றும் துறைகளுக்கு முக்கியத்துவம் வழங்கி, நேற்று வரவு செலவுத் திட்டம் தாக்கல் செய்யப்பட்டது.

பல உதவி திட்டங்கள் அறிக்கப்பட்டாலும், அது முறையாக சென்றடைய வேண்டும் என்றே மக்கள் எதிர்பார்க்கின்றனர்.

"இந்திய சமூகத்திற்கென்று பிரதமர் அறிவித்திருந்த நிதி ஒதுக்கீடு மகிழ்ச்சியளிக்கும் வகையில் உள்ளது. இருந்த போதிலும், அறிவிக்கப்பட்ட அனைத்து சலுகைகளும் மக்களுக்குச் சரியான முறையில் சேர்ந்து பயனளிக்கின்றதா என்பதை உறுதிப்படுத்திக் கொள்ள வேண்டும்," என்றார் செல்வீஸ்வரி நடராஜா.

வரவுசெலவு திட்டத்தை அமல்படுத்துவதில் முறையான திட்டமிடல் இருப்பது அவசியம்.

முறையான திட்டமிடல் இல்லையென்றால் நிதி கசிவுகள் ஏற்பட்டு அடுத்த ஆண்டிற்கான ஒதுக்கீடுகள் முறையே மக்களைச் சென்றடையாது என்றும் அவர்கள் குறைப்பட்டுக் கொண்டனர்.

மேலும், குறு, சிறு மற்றும் நடுத்தர இந்திய வர்த்தகர்களுக்காக தெகூன் கடனுதவியின் கீழ் ஒதுக்கப்பட்ட 3 கோடி ரிங்கிட் சிறப்பு நிதி தேவைப்படும் இந்திய வர்த்தகர்களையும் சென்றடைய வேண்டும் என்று கோரிக்கை வைக்கப்பட்டது.

"குறு,சிறு மற்றும் நடுத்தர வணிகர்களுக்குச் சென்ற ஆண்டைக் காட்டிலும் திருப்தியளிக்கும் வகையில் ஒதுக்கீடுகள் வழங்கப்பட்டுள்ளது. மடானி அரசாங்கத்தின் முதல் வரவுசெலவு திட்டத்தில் பல புதிய அம்சங்கள் அறிமுகப்படுத்தப்பட்டுள்ளன", என்றார் சுஹாமாறன் லிங்கநாதன்.

இதனிடையே, அடுத்த ஆண்டு பிப்ரவரி மாதம் அரசு ஊழியர்களுக்கு வழங்கப்படும் 2000 ரிங்கிட் ஊக்கத் தொகை மற்றும் ஓய்வுப் பெற்ற அரசு ஊழியர்களுக்கு வழங்கப்படும் 1000 ரிங்கிட் தொகை குறித்து தாக்கல் செய்யப்பட்டதில் சிலர் திருப்தியடைந்துள்ளனர்.

அரசாங்க ஊழியர்களுக்கு வழங்கவிற்கும் ஊக்கத் தொகை நிச்சயமாக பல வகையில் பயனிப்பதாக அமைகின்றது. அரசாங்கத்தின் இத்திட்டம் வரவேற்கதக்கது", என்றார் பூவேந்திரன் பழனி.

எனவே, மக்கள் வாழ்வாதார நெருக்கடியில் இருந்து மீள்வதற்கு இந்த வரவு செலவுத் திட்டம் வழிவகுக்கும் என்றும் அவர்கள் நம்புகின்றனர்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

சாலை விபத்து: கார் தீப்பிடித்ததில் அதன் ஓட்டுநர் பலி

15/10/2023 12:24 PM

ஈப்போ, 15 அக்டோபர் (பெர்னாமா)
 -- தெற்கு நோக்கிச் செல்லும் மேற்கு கடற்கரை நெடுஞ்சாலையின் லெக்கிர் டோல் சாவடியில் நேற்று நள்ளிரவு ஏற்பட்ட சாலை விபத்தில் ஒருவர் பலியானார்.

அவர் ஓட்டிச் சென்ற கார் டோ சாவடி கல் சுவரில் மோதி தீப்பிடித்ததில் இத்துயரச் சம்பவம் ஏற்பட்டுள்ளது.

இச்சம்பவம் குறித்து இரவு 11.25 மணிக்கு அவசர அழைப்பைப் பெற்றதாகவும், அதனைத் தொடர்ந்து சம்பவ இடத்திற்கு தமது தரப்பு விரைந்தபோது அங்கு டொயோட்டா எஸ்.ஈ ரக கார் தீப்பிடித்து எரிந்து கொண்டிருந்ததாகவும், பேராக் மாநில தீயணைப்பு மற்றும் மீட்புத் துறையின் அமலாக்கப் பிரிவு உதவி இயக்குநர் சபாரொட்சி நோர் அஹ்மாட் தெரிவித்தார்.

அக்காரில் சிக்கிக் கொண்ட அதன் ஓட்டுநர் சம்பவ இடத்திலேயே உயிரிழந்ததாக இன்று வெளியிட்ட ஓர் அறிக்கையில் சபாரொட்சி தெரிவித்தார்.

பாதிக்கப்பட்டவர் அடையாளம் காணப்பட முடியாத நிலையில் அடுத்தக்கட்ட விசாரணைக்காக இச்சம்பவம் போலீசாரிடம் ஒப்படைக்கப்பட்டது.

இச்சம்பவம் 1987-ஆம் ஆண்டு சாலைப் போக்குவரத்துச் சட்டம் செக்‌ஷன் 41 (1)-இன் கீழ் விசாரிக்கப்படும் நிலையில், பிரேத பரிசோதனைக்காக உயிரிழந்தவரின் சடலம் ஶ்ரீ மஞ்சோங் மருத்துவமனைக்கு அனுப்பி வைக்கப்பட்டது.

இவ்விபத்து குறித்த தகவல் அறிந்தவர்கள் 016-5572540 என்ற எண்ணில் போக்குவரத்து புலனாய்வு அதிகாரி முஹமட் அஷ்ராஃப் ஹென்ரி ஃபிலிப்பை தொடர்பு கொள்ளுமாறு கேட்டுக் கொள்ளப்படுகின்றனர்.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

ஜோகூர் பாருவில் வெடிகுண்டு அச்சுறுத்தல் அழைப்பு

15/10/2023 01:43 PM

ஜோகூர் பாரு, 15 அக்டோபர் (பெர்னாமா)
 -- ஜோகூர் பாருவில் உள்ள பேரங்காடி மற்றும் தங்கும் விடுதி ஒன்றின் நிர்வாகம் அந்நிய நாட்டு ஆடவர் என்று நம்பப்படும் ஒருவரிடமிருந்து வெடிகுண்டு அச்சுறுத்தல் அழைப்பை நேற்று மாலை பெற்றுள்ளது.

இந்நிலையில், இந்த அச்சுறுத்தல் குறித்து அந்நிர்வாகத்திடமிருந்து மாலை 6.10 மணிக்கு தமது தரப்பிற்கு அழைப்பு கிடைத்ததாக தென் ஜோகூர் பாரு மாவட்ட போலீஸ் தலைவர் ஏ.சி.பி. ராவுப் செலாமாட் தெரிவித்தார்.

அதனைத் தொடர்ந்து, மாலை 6.30 மணிக்கு அவ்விரு கட்டிடங்களையும் காலி செய்யும் உத்தரவுப் பிறப்பிக்கப்பட்டது.

அக்கட்டிடத்தின் கார் நிறுத்துமிடம் பாதுகாப்பாக உள்ளதாகவும் அச்சுறுத்தும் வகையில் எவ்வித அம்சங்களும் கண்டறியப்படவில்லை என்பதையும் போலீஸ் உறுதிப்படுத்தியது.

இந்த அச்சுறுத்தல் அழைப்பு செய்யப்பட்ட இடம் மற்றும் அதனைச் செய்த நபரை போலீஸ் இன்னும் தேடி வருகிறது.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

வரவு செலவுத் திட்டக் கண்காணிப்பு செயற்குழு விரைவில் நிறுவப்படும்

15/10/2023 02:55 PM

புத்ராஜெயா, 15 அக்டோபர் (பெர்னாமா) --
 2024-ஆம் ஆண்டு வரவு செலவுத் திட்டத்தின் ஒதுக்கீடுகள் மூலம் மக்கள் முழுமையாக பயன்பெறுவதை சரிப்பார்க்கவும் உறுதி செய்யவும் வரவு செலவுத் திட்ட கண்காணிப்பு செயற்குழு ஒன்று கூடிய விரைவில் நிறுவப்படும்.

அச்செயற்குழுவிற்குப் பிரதமரும் நிதி அமைச்சருமான டத்தோ ஶ்ரீ அன்வார் இப்ராஹிம் தலைமையேற்பார் என்று நிதி துணை அமைச்சர் டத்தோ ஶ்ரீ அஹமட் மஸ்லான் தெரிவித்தார்.

இரண்டாவது துணை நிதி அமைச்சர் ஸ்டீவன் சிம் உட்பட கருவூல தலைமைச் செயலாள டத்தோ ஜோஹான் மாஹ்முட் மெரிக்கனும் இச்செயற்குழுவில் அங்கத்துவம் பெற்றுள்ளதாக மஸ்லான் கூறினார்.

"2024-ஆம் ஆண்டுக்கான வரவு செலவுத் திட்டத்தின் ஜனவரி தொடங்கி ஜூன் மாதம் வரையிலான அடைவு நிலை குறித்து அடுத்தாண்டு செப்டம்பர் தொடக்கத்தில் மக்களவையில் தெரிவிப்பது இந்தச் செயற்குழுவின் பணிகளில் அடங்கும். இவ்வாண்டிற்கான இந்த முதலீட்டை நாங்கள் தொடங்கிவிட்டோம். ஓராண்டு முதலீட்டு மட்டுமல்ல; மாறாக அரையாண்டு முதலீடும் உள்ளது. வரவு செலவுத் திட்டம் திறம்படச் செயல்படுத்தப்படுவதை உறுதிசெய்வதற்கு அனைத்து நிறுவனங்கள் மற்றும் அமைச்சுகளின் பொறுப்பும் முக்கியமானது," என்றார் அவர்.

புத்ராஜெயாவில் இன்று கருவூலக் கழகம் ஏற்பாடு செய்த ஓட்டப் பந்தய நிகழ்ச்சிக்கு வருகைப் புரிந்த அவர் செய்தியாளர்களிடம் பேசினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

2024 இறுதிக்குள் 85% புறநகர்ப் பகுதிகளில் 5ஜி சேவை விரிவாக்கம்

15/10/2023 04:51 PM

கோலாலம்பூர், 15 அக்டோபர் (பெர்னாமா)
-- அடுத்த ஆண்டு மத்தியில் நாட்டில் குறைந்தபட்சம் 50 விழுக்காட்டுப் புறநகர்ப் பகுதிகளில் 5ஜி தொலை தொடர்பு இணைப்பு கிடைக்கப்பெறுவதை அரசாங்கம் இலக்காகக் கொண்டுள்ளது.

மேலும் 2024-ஆம் ஆண்டு இறுதிக்குள் 85 விழுக்காட்டிற்கும் குறையாத புறநகர்ப் பகுதிகளில் 5ஜி தொலைத் தொடர்பு இணைப்பு இருப்பதையும் அரசாங்கம் உறுதிச் செய்யும் என்று துணைப் பிரதமர் டத்தோ ஶ்ரீ டாக்டர் சாஹிட் ஹமிடி தெரிவித்தார்.

''இணைய சேவை கிடைப்பதற்காக அவர்கள் மரம் ஏறுவதை நாங்கள் விரும்பவில்லை. எனவே இத்தகையை விவகாரங்களைக் களைய கிராமப்புறங்கள் மீதும் அரசாங்கம் முழுமையாக கவனம் செலுத்தும். இது கடினமாக இருந்தாலும் நிச்சயம் எங்களால் முடியும்,'' என்றார் அவர்.

இன்று ஆர்.டி.எம்-இல் செலாமாட் பாகி மலேசியா நிகழ்ச்சிக்கு வழங்கிய நேர்க்காணலின் போது அவர் அவ்வாறு கூறினார்.

இதனிடையே, தொடர்பு மற்றும் இலக்கவியல் அமைச்சு, கே.கே.டி மற்றும் பழங்குடியினர் மேம்பாட்டுத் துறை, ஜே.ஏ.கே.ஓ.ஏ ஆகியவற்றுடன் இணைந்து ஸ்டார்லிங் செயற்கைக்கோள் சாதனங்களை பொருத்துவதற்காக பழங்குடி மக்கள் வாழும் பகுதிகளை தமது அமைச்சு அடையாளம் கண்டுள்ளதாக புறநகர் மேம்பாடு மற்றும் கூட்டரசு அமைச்சருமான டத்தோ ஶ்ரீ டாக்டர் சாஹிட் தெரிவித்தார்.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

போதைப் பொருளை விநியோகித்ததாக மூன்று நண்பர்கள் மீது குற்றச்சாட்டு

15/10/2023 04:59 PM

ஜோகூர் பாரு, 15 அக்டோபர் (பெர்னாமா)
 -- இம்மாதத் தொடக்கத்தில் 4,712 கிராம் எடைக் கொண்ட மெத்தம்ஃபெத்தமின் வகைப் போதைப் பொருளை விநியோகித்ததாக மூன்று நண்பர்கள் ஜோகூர் பாரு மஜிஸ்திரேட் நீதிமன்றத்தில் இன்று குற்றம் சாட்டப்பட்டனர்.

மஜிஸ்திரேட் ஹிடாயத்தூல் ஷுஹாடா முன்னிலையில், சின் காய் சியான், சான் யீ ஹுய் மற்றும் வங்காளதேச பிரஜையான ஷஹினுர் ஆகிய அம்மூவருக்கு எதிரான குற்றச்சாட்டு வாசிக்கப்பட்டது.

இவ்வழக்கு உயர் நீதிமன்றத்தின் அதிகாரத்திற்கு உட்பட்டிருப்பதால் அவர்களிடமிருந்து எந்தவொரு வாக்குமூலமும் பதிவுச் செய்யப்படவில்லை.

கடந்த அக்டோபர் நான்காம் தேதி அதிகாலை 2.30 மணிக்கு ஜோகூர் பாரு, தாமான் செத்தியா ட்ரோப்பிக்காவில் போதைப் பொருளை விநியோகித்ததாக அம்மூவரின் மீது குற்றம் பதிவாகியுள்ளது.

இவ்வழக்கு, 1952-ஆம் ஆண்டு அபாயகரப் போதைப் பொருள் சட்டம் செக்‌ஷன் 39B(1)(a)-இன் கீழ் விசாரிக்கப்படும் வேளையில், குற்றம் நிரூபிக்கப்பட்டால் மரண தண்டனை அல்லது ஆயுள் தண்டனை விதிக்க வகைச் செய்யும் அதேச் சட்டம் செக்‌ஷன் 39B(2)-இன் கீழ் தண்டனை வழங்கப்படும்.

ரசாயன அறிக்கைக்காகக் காத்திருப்பதால் இவ்வழக்கின் மறுசெவிமடுப்பை நவம்பர் 16-ஆம் தேதிக்கு நீதிமன்றம் ஒத்திவைத்தது.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

வெடிகுண்டு அச்சுறுத்தல் அழைப்பை பெற்ற இடங்களை மந்திரி புசார் பார்வையிட்டார்

15/10/2023 05:33 PM

ஜோகூர் பாரு, 15 அக்டோபர் (பெர்னாமா)
-- நேற்று வெடிகுண்டு இருப்பதாக அச்சுறுத்தல் அழைப்பை பெற்ற ஜோகூர் பாரு MID VALLEY SOUTH KEY பேரங்காடி மற்றும் ST. GILES SOUTH KEY தங்கும் விடுதியின் தற்போதைய சூழலை கண்டறிய ஜோகூர் மந்திரி புசார் டத்தோ ஓன் ஹஃபிஸ் காஸி அவ்விரு இடங்களுக்குச் சென்று பார்வையிட்டார்.

அவ்விரு இடங்களில் நிலைமை கட்டுப்பாட்டில் இருப்பதாகவும், அங்குச் செல்வது பாதுகாப்பே என்று தென் ஜோகூர் பாரு மாவட்ட போலீஸ் தலைவர் ஏ.சி.பி. ராவுப் செலாமாட் தமக்கு உறுதிப்படுத்தியதாக டத்தோ ஓன் ஹஃபிஸ் இன்று தமது முகநூல் பதிவில் குறிப்பிட்டுள்ளார்.

வெடிகுண்டு ஒழிப்பு மற்றும் மோப்ப நாய், கே 9 ஆகிய பிரிவுகள் அக்கட்டிடங்களை முழுமையாகப் பரிசோதித்து விட்டதாக அவர் மேலும் கூறினார்.

அச்சுறுத்தும் வகையில் எவ்வித பொருளும் கண்டறியப்படாத நிலையில் அவ்விரு கட்டிடங்களும் வழக்கம் போல செயல்படலாம் என்று அப்பரிசோதனையின் மூலம் உறுதிப்படுத்தப்பட்டுள்ளது.

நேற்று மாலை ஜோகூர் பாருவில் உள்ள பேரங்காடி மற்றும் தங்கும் விடுதி நிர்வாகம் அந்நிய நாட்டு ஆடவர் என்று நம்பப்படும் ஒருவரிடமிருந்து வெடிகுண்டு இருப்பாதாக அழைப்பை பெற்றதை போலீஸ் உறுதிப்படுத்தியது.

-- பெர்னாமா

[பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)]

தொடர்புடைய செய்திகள்

பெர்னாமாவின் புதிய தலைமை நிர்வாக அதிகாரியாக ஜமாலுடின் நியமனம்

போதைப் பொருளை விநியோகித்ததாக மூன்று நண்பர்கள் மீது குற்றச்சாட்டு

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

35 குழுக்கள் பங்கேற்ற பேராக் தமிழ்ப்பள்ளி மாணவர்களுக்கு இடையிலான காற்பந்து போட்டி

15/10/2023 08:16 PM

பேராக், 15 அக்டோபர் (பெர்னாமா) --
பேராக்  தமிழ்ப்பள்ளி மாணவர்களை ஊக்குவிக்கும் நோக்கில் 15ஆவது ஆண்டாக மாநில அளவிலான காற்பந்து போட்டி இன்று ஈப்போவில் ஏற்பாடு செய்யப்பட்டது.

பேராக் மாநில இந்தியர் காற்பந்து சங்கத்தின் ஏற்பாட்டில் நடைபெற்ற இப்போட்டியில், இவ்வாண்டு அம்மாநிலம் முழுவதும் உள்ள 135 தமிழ்ப்பள்ளிகளில் இருந்து மொத்தம் 35 குழுக்கள் பங்கேற்றன.

காற்பந்து விளையாட்டில் சிறுவயது முதலே மாணவர்களை ஊக்குவிக்க வேண்டும் என்று எண்ணத்தில், இலவசமாக இப்போட்டி ஆண்டுதோறும் நடத்தப்பட்டு வருகிறது.

இதில் வெற்றி பெறும் மாணவர்கள் மாநில அளவில் அங்கீகரிக்கப்படுவதோடு, தேசிய அளவிலான போட்டிகளிலும் கலந்து கொள்வதற்கு உரிய வாய்ப்புகளும் பயிற்சிகளும் வழங்கப்படும் என்று ஏற்பாட்டுக் குழு தலைவர் டத்தோ அமாலுடின் இஸ்மாயில் தெரிவித்தார்.

மேலும் மாணவர்களின் நலன் மற்றும் அவர்களின் எதிர்காலத்தைக் கருத்தில் கொண்டு நடத்தப்படும் இத்தகைய போட்டிகளுக்கு, பேராக் மாநிலத்திலுள்ள தமிழ்ப்பள்ளி நிர்வாகங்கள் முழு ஆதரவளிக்க வேண்டும் என்று அவர் கேட்டுக் கொண்டார்.

பேரா மாநில அரசு ஆட்சிக் குழு உறுப்பினர் அ. சிவநேசன் இப்போட்டியை அதிகாரப்பூர்வமாகத் தொடக்கி வைத்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

காஸா மீது தரை வழியாகவும் தாக்குதல் நடத்தத் தொடங்கியுள்ளது இஸ்ரேல்

15/10/2023 05:50 PM

காஸா, 15 அக்டோபர் (பெர்னாமா) --
 வான் தாக்குதல் வழி காஸா மீது படையெடுத்திருக்கும் இஸ்ரேல், நேற்று தொடங்கி தரை வழியாகவும் தாக்குதலை தொடங்கியுள்ளது.

பெரிய அளவிலான தாக்குதல் மேற்கொள்ளப்படும் என்பதால், பாலீஸ்தீன மக்கள் தெற்கு நோக்கிச் செல்லுமாறு இஸ்ரேல் அறிவுறுத்தியுள்ளது.

இருப்பினும், இஸ்ரேல் குண்டுவீச்சுகளை மேற்கொண்டு வருவதால் வெளியே செல்ல வேண்டாம் என்று ஹமாஸ் அமைப்பினர் மக்களை அறிவுறுத்தியுள்ளனர்.

தரை வழி தாக்குதல்களுக்கு முக்கியத்துவம் கொடுத்து போர் தயார்நிலை மேற்கொள்ளப்பட்டு வருவதாக இஸ்ரேல் இராணுவம் தெரிவித்திருக்கிறது.

ஹமாஸ் அமைப்பினருக்கு எதிராக தரைத் தாக்குதல்கள் விரிவுப்படுத்தப்படவிருப்பதால் பலி எண்ணிக்கை கணிசமாக உயரும் என்று கணிக்கப்பட்டிருக்கிறது.

மேலும், கடல் மற்றும் வான் தாக்குதல்களும் தொடரப்படும் என்று இஸ்ரேல் கூறியுள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

காசாவில் மருத்துவமனை மீது இஸ்ரேல் மேற்கொண்ட தாக்குதலால் இதுவரை 500-க்கும் மேற்பட்டோர் பலி

இஸ்ரேல் தாக்குதலில் அழியும் காஸாவின் துயரம் நிறைந்த காட்சிகள்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

'தனி ஒருவன் நினைத்துவிட்டால்' நூல் வெளியீடு

16/10/2023 06:17 PM

காஜாங், 16 அக்டோபர் (பெர்னாமா)
--  சூழ்நிலை கைதிகளாகச் சிறையில் வாழ்ந்து கொண்டிருப்பவர்கள் மீதான மாறுபட்ட கண்ணோட்டத்தைச் சித்தரிக்கும் வகையில் 'தனி ஒருவன் நினைத்துவிட்டால்' எனும் நூல் நேற்று வெளியீடு கண்டது.

சிறையோடும் சிறை கைதிகளோடும் 35 ஆண்டு கால தமது பணி அனுபவத்தைக் எழுத்து வடிவமாக வழங்கியுள்ள, மலேசிய சிறைச்சாலையின் சிறை துணை ஆணையர், அண்ணாதுரை காளிமுத்து, இந்நூலின் வழி, தமது சமுதாய கடப்பாட்டையும் அனைவருக்கும் நினைவுறுத்தி இருக்கின்றார்.

சிறைவாசிகளின் உண்மைக் கதைகள் எனும் வாழ்வியல் பேசும் இந்நூல், நேற்று சிலாங்கூர் காஜாங்கில் உள்ள மலேசிய சிறைச்சாலை தலைமையக அரங்கில் வெளியீடு கண்டிருக்கின்றது.

சமுதாயத்தில் குற்றச்செயலில் ஈடுபட்டு, சிறையில் இருக்கும் இந்திய சிறைவாசிகளின் நேர்காணல், அவர்கள் ஈடுபடும் காரணங்கள், விடுபடும் வழிமுறைகள் தொடர்பான பல்வேறு ஆய்வுகளை அண்ணாதுரை இந்நூலில் பதிவுச் செய்துள்ளார்.

மஇகா தேசிய தலைவர் டான் ஸ்ரீ எஸ். ஏ விக்னேஸ்வரனும், அதன் துணைத் தலைவர், டத்தோ ஸ்ரீ எம். சரவணனும் கலந்துகொண்ட வேளையில், இந்நூலுக்கான அச்சிடும் செலவை முழுவதுமாக மஇகா-வின் மாஜூ கல்வி மேம்பாட்டு கழகம், MIED ஏற்றுக்கொண்டிருக்கின்றது.

அதன் அடிப்படையில், இந்நூல் வெளியீட்டின் வழி தமக்குக் கிடைத்த ஆதரவை, அதன் நூலாசிரியர், அண்ணாதுரை காளிமுத்து பெர்னாமா செய்திகளுடன் இவ்வாறு பகிர்ந்து கொண்டார்.

'' இங்கு வந்திருந்த மக்கள் இந்தச் சமுதாயத்தின் மேல் அக்கறை கொண்டதன் காரணமாக இந்த அரங்கமே நிறைந்திருந்தது. இதுதான் முதல் முறை சிறை  தலைமையகத்தில் நடைபெறும் நிகழ்ச்சியில் மிகச் சிறப்பாக, மிக அதிகமான இந்தியர்கள் கூடிய ஓர் அரங்கம். தமிழ்மொழி இந்த அரங்கில் இன்றுதான் முதல் முறையாக முழங்கியது. இந்த நிகழ்ச்சியின் மூலமாகத் திரட்டப்படும் அனைத்து தொகையும்  சிறை மறுவாழ்வு இல்லத்திற்காகப் பயன்படுத்தப்படும். ஆகவே, இங்கு வந்து ஆதரவு கொடுத்த அனைவருக்கும் நன்றி,'' என்று அண்ணாதுரை கூறினார்.

சிறைவாசிகளுக்கு மறுவாழ்வு இல்லத்தை உருவாக்கும் நோக்கில் மேற்கொள்ளப்பட்ட இந்த நூல் வெளியீடு, சமூகம் சார்ந்து மறுமலர்ச்சியை ஏற்படுத்தும் என்று அவர் நம்புகின்றார்.

தேசியப் பல்கலைக்கழக இணைப் பேராசிரியர், டாக்டர் ரஹிம் முன்னா இந்நூலை ஆய்வு செய்த வேளையில், சமுதாய தலைவர்கள், மலேசிய சிறைச்சாலை பணியாளர்கள், அரசாங்க சார்பற்ற நிறுவனங்கள், சமூக ஆர்வலர்கள் என சுமார் 500 பேர் இதில் கலந்துகொண்டு அவ்விழாவை வரலாற்று நிகழ்வாக அங்கீகரித்தனர்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

தேசிய மகளிர் போலிங் அணியினர் வெள்ளிப் பதக்கம் வென்றனர்

16/10/2023 06:32 PM

குவைட், 16 அக்டோபர் (பெர்னாமா)
-- ஐபிஃப் எனப்படும் அனைத்துலக போலிங் வெற்றியாளர் கிண்ணப் போட்டியின் மகளிர் பிரிவில் தேசிய அணி வெள்ளிப் பதக்கத்தை வென்றுள்ளது.

குவைட், போலிங் ஸ்போர்டிங் கிளப்பில் நடைபெற்ற அவ்விறுதி ஆட்டத்தில், ஐவராகக் களம் இறங்கிய தேசிய அணியினர், 1-2 என்ற நிலையில் தென் கொரியாவிடம் வீழ்ந்தனர்.

தேசிய அணியைப் பிரதிநிதித்து விளையாடிய சின் லி ஜேன், சித்தி சஃபியா அமிரா அப்துல் ரஹ்மான், எஸ்டர் சியா, கிலியான் லிம் மற்றும் நோரா லியானா நஸ்தாசியா நோர்கமால் ஆகியோர் 177-211, 207-169 மற்றும் 203-214 - என்ற புள்ளிகளில் தோல்வி கண்டனர்.

முன்னதாக, தேசிய அணி 2-1 என்ற நிலையில் சிங்கப்பூரை வீழ்த்தி இறுதிச் சுற்றுக்குத் தகுதிப் பெற்ற வேளையில், சீனாவை 2-0 என்று தோற்கடித்து தென் கொரியாவும் அந்த வாய்ப்பைக் கைப்பற்றியது.

இதனிடையே, ஆடவர் பிரிவில் ரஃபிக் இஸ்மாயில், திம்மி தான், அஹ்மாட் முவாஸ் முஹமட் ஃபிஷொல், ஷஃபிக் ரிட்வான் அப்துல் மாலிக், முஹமட் ஷாஸிரொல் ஷம்சுடின் மற்றும் துன் அமீருல் ஹாக்கிம் துன் ஹஸ்நுல் அசாம் ஆகியோர் அரை இறுதிச் சுற்றுக்கு முன்னேற தவறினர்.

எனவே, இரண்டாம் சுற்றில் பங்கேற்ற எட்டு அணிகளில், அவர்கள் 6-ஆம் இடத்தையே பிடித்தனர்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

உதவித்தொகை பெறுவோர் தகுதியானவர்களாக இருப்பது அவசியம்

Credit: Anwaar Ibrahim's Facebook

16/10/2023 06:36 PM

புத்ராஜெயா, 13 அக்டோபர் (பெர்னாமா) --
மக்களுக்கு தொடர்ந்து உதவித் தொகை வழங்கும் நிலைப்பாட்டை அரசாங்கம்  கொண்டிருந்தாலும் அந்த உதவித் தொகையைப் பெறுவதற்கு தகுதியானவர்களை உறுதி செய்வது அவசியமானதாகும்.

பெரும் பணக்காரர்கள் உட்பட 35 லட்சம் வெளிநாட்டவர்கள் அரசாங்கம் வழங்கும் உதவித் தொகை அனுகூலத்தைப் பெறுவதாக பிரதமர் டத்தோ ஶ்ரீ அன்வார் இப்ராஹிம் புகார் கூறினார்.

"ஏனெனில், இப்பொழுது ஒரு வருடத்திற்கு 8 ஆயிரத்து 100 கோடி உதவித் தொகை வழங்கப்படுகின்றது. உலகிலேயே இது அதிக உதவித் தொகையாக கருதப்படுகின்றது. இன்று நாங்கள் அரசாங்கமாக இருந்தாலும், நாளை எண்ணெய் விலை குறைக்கப்படலாம் என்று விமர்சிக்கப்பட்டிருந்தது. ஆனால், அது 2008-ஆம் ஆண்டு நாடாளுமன்றத்தில் கூறியதாகும். அன்று சவூதி அரேபியாவில் எண்ணெய் விலை 50 சென்னாக இருந்த வேளையில், தற்போது  அங்கும் 2 ரிங்கிட் 85 சென்னாக உயர்ந்துள்ளது. ஆனால், நம் நாட்டிலோ 2 ரிங்கிட் 5 சென்னுக்குத்தான் விற்கப்படுகிறது," என்று அவர் கூறினார்.

டீசலுக்கான உதவித் தொகையை அதற்கு உதாரணமாக எடுத்துக் கொள்ளலாம்.

இதனிடையே நாட்டில் வாகனங்களின் எண்ணிக்கை அதிகரிக்கவில்லை என்றாலும், டீசல் எரிபொருளின் தேவைகள் அதிகரித்து வருவதாக அரசாங்கம் உணர்கிறது.

எனவே, டீசல் கசிவை சரி செய்ய ஓர் அடிப்படைக் கொள்கையானது அவசியம் தேவை என்றும் பிரதமர் விவரித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

விளையாட்டாளர்களின் அடைவுநிலைகள் குறித்த முழுமையான செய்திகளை வெளியிட வேண்டும்.

16/10/2023 06:37 PM

புத்ராஜெயா, 16 அக்டோபர் (பெர்னாமா)
-- 2022-ஆம் ஆண்டுக்கான ஹங்சோ பாரா ஆசியான் விளையாட்டுப் போட்டி, இம்மாதம் 22-ஆம் தேதி தொடங்கி 28-ஆம் தேதிவரை நடைபெறவிருக்கின்றது.

இவ்விளையாட்டின் போது பதிவுச் செய்யப்படும் விளையாட்டாளர்களின் அடைவுநிலைகள் குறித்து முழுமையான மற்றும் அனைவருக்கும் சமமான செய்திகளை உள்நாட்டு ஊடகங்கள் வெளியிட வேண்டும்.

இதன் வழி, பாரா விளையாட்டாளர்களின் பெயர்ககள் ஒலிப்பது மட்டுமின்றி, எதிர்காலத்தில் அவர்களுக்கு நன்கொடை கிடைப்பதற்கான வாய்ப்பாகவும் அமையும் என்று இளைஞர் மற்றும் விளையாட்டு அமைச்சர், ஹன்னா யோ தெரிவித்தார்.

அண்மையில் நடைபெற்ற ஆசிய விளையாட்டுப் போட்டியுடன் ஒப்பிடுகையில், மூன்றுக்கும் குறைவான, ஊடகங்களே செய்திகள் வழங்கியது குறித்து, அவரிடம் கேள்வி எழுப்பிய போது ஹன்னா யோ அவ்வாறு விவரித்தார்.

இன்று புத்ராஜெயாவில் நடைபெற்ற மலேசிய ஹாக்கி சங்கம், மலேசிய பாராலிம்பிக் மன்றம் மற்றும் ஸ்பீட்மார்ட் நிறுவனத்திற்கும் இடையிலான புரிந்துணர்வு ஒப்பந்தம் கையெழுத்திடும் நிகழ்வு ஒன்றில் ஹன்னா முன்னதாக கலந்து கொண்டார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

CNN செய்தி நிறுவனத்திற்கு அளித்த பேட்டி  வேண்டுமென்றே தொகுக்கப்பட்டிருக்கிறது

ஆதாரமற்றப் புகார்களை  எதிர்கொள்ளும் வியூகங்களை அரசு செய்தி நிறுவனம் விரைந்து வகுக்க வேண்டும்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மை ஏர்லைன் நிறுவனத்தின் வான் கட்டுப்பாட்டு சான்றிதழும் இன்று முதல் தற்காலிக ரத்து

16/10/2023 06:44 PM

2016-ஆம் ஆண்டு விமான போக்குவரத்து ஒழுங்கு விதிமுறை 193  உட்பிரிவு மூன்றின் கீழ் இச்சான்றிதழின் இடைநிறுத்ததைத் தொடர்ந்து சி-எ-எ-எம் எனப்படும் மலேசிய விமான போக்குவரத்து ஆணையத்தால் 90 நாட்களுக்கு நிலுவையில் உள்ள விசாரணைகள் மேற்கொள்ளப்படும் என்று அதன் தலைமை நிர்வாக அதிகாரி டத்தோ நோராசாமான் மஹ்முத் தெரிவித்தார்.

இத்தற்காலிக இடைநீக்கத்தின் போது மை ஏர்லைனின் திறன்களை மறுமதிப்பீடு செய்ய விரிவான பாதுகாப்பு தணிக்கை நடத்தப்படும் என்று இன்று வெளியிட்ட ஓர் அறிக்கையில் அவர் கூறினார்.

விமானத்தின் செயல்பாட்டு விவரக்குறிப்புகளின் விதிகளுக்கு உட்பட்டு, பாதுகாப்பான முறைகளை மேற்கொள்ளும் விமான இயக்க செயல்திறனே  எ.ஒ.சி  வழங்குதல் மற்றும் அதைப் புதுப்பித்தலுக்கான பிரதான கூறுகளில் ஒன்றாக உள்ளது என்றும் டத்தோ நோராசாமான் விளக்கினார்.

இதனிடையே  எ.ஒ.சியைப் புதுப்பிப்பதற்காக கடந்த மே 29 முதல் ஜூன் முதலாம் தேதி வரை மை ஏர்லைனில் பாதுகாப்பு தணிக்கை நடத்தப்பட்டதாகவும், அந்நேரத்தில் நிதி சிக்கல்களோ அல்லது அழுத்தங்களோ எதுவும் இருப்பதாகக் கண்டறியப்படவில்லை என்றும் அவர் கூறினார்.

மேலும், செயல்பாட்டு பாதுகாப்பில் எவ்வித சமரசமும் இல்லை என்பதை உறுதிப்படுத்த சி-எ-எ-எம்மிற்கு எழுத்துப்பூர்வ அறிவிப்பையும் அத்தரப்பினர் உடனடியாக வழங்க வேண்டும் என்று விளக்கிய அவர் ஆனால் இன்று வரை அந்நிறுவனம் எந்த அறிவிப்பையும் சி-எ-எ-எம்மிற்கு அனுப்பவில்லை என்றும் தெளிவுபடுத்தினார்.

--பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130

(ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

அரசாங்க அலுவலகங்களில் மின்சார விரயத்தைத் தவிர்க்க வேண்டும்

file pix

16/10/2023 06:46 PM

புத்ராஜெயா, 16 அக்டோபர் (பெர்னாமா) --
 சிறிய அளவிலான நடவடிக்கைகளில் ஈடுபட்டாலும் மின்சாரத்தை சேமிக்கும் கலாச்சாரத்தை அரசாங்க அலுவலகங்கள்  கடைப்பிடிக்க வேண்டுமென்று பிரதமர் டத்தோ ஶ்ரீ அன்வார் இப்ராஹிம் வலியுறுத்தினார்.

இதற்கு முன்னதாக விரயங்கள் பெரிய அளவில் மட்டுமே காணப்பட்டு வந்தாலும் தற்போது மின்சார மற்றும் பேனாக்களின் பயன்பாடு போன்ற சிறிய விசயங்களும் விரயத்திற்குக் காரணமாக கருத்தப்படலாம் என்று அவர் தெரிவித்தார்.

''இந்த விரயத்தை நாம் எப்பொழுதும் பெரிய விவகாரங்களில் மட்டுமே பார்க்கின்றோம். அலுவலகத்தில் நாம் மின்சாரத்தைப் பயன்படுத்தும் போது அதற்கான கட்டணத்தை நம் தந்தைதான் செலுத்துகின்றார் என்பது போன்ற உணர்வோடு பயன்படுத்த மறந்துவிடுகிறோம். மின்சாரம் மட்டுமின்றி பேனாக்களும் இதில் உட்படுத்தப்படும்,'' என்றார் அவர்.

1990ஆம் ஆண்டில் தாம் நிதி அமைச்சராக பொறுப்பேற்ற போது அலுவலகங்களில் மின்சாரம் விரயமாகாமல் இருப்பதில் மிகவும் கவனம் செலுத்தி வந்ததாக டத்தோ ஸ்ரீ அன்வார் கூறினார்.

இன்று புத்ராஜெயாவில் நடைபெற்ற பிரதமர் துறை உறுப்பினர்கள் உடனான மாதாந்திர சந்திப்புக் கூட்டத்தில் கலந்து கொண்டு உரையாற்றுகையில் அவர் அவ்வாறு கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மின்சார வாகனங்கள் தொடர்பான இயக்க நடைமுறைகளை மறுஆய்வு செய்ய அறிவுறுத்தல்

16/10/2023 06:53 PM

சில விதிமுறைகள் இக்காலக்கட்டத்தில் மின்சார வாகனங்களுக்குப் பயன்படுத்துவதற்குப் பொருத்தமானதாக இருக்காது என்பதால் அந்த மறு ஆய்வுக்கு உத்தரவு விடப்பட்டுள்ளது என்று அமைச்சர் அந்தோனி லோக் கூறினார்.

"இது புதியது என்பதால், மின்சார வாகனங்களுக்குப் பயன்படுத்தாத மற்றும் பொருந்தாத எந்தவொரு நடைமுறையும், மாற்றியமைக்க உள்ளோம். மின்சார வாகனங்கள், அதிலும் குறிப்பாக கனரக வாகனங்களுக்கு இது புதிய ஒன்றாகும். அதிகபட்சமான விதிமுறைகளை நாம் டிசல் எரிவாயு பயன்படுத்தும் கலப்பு வாகனங்கள் மற்றும் வணிக ரீதியான வாகனங்களுக்குப் பயன்படுத்துகின்றோம்."

இன்று, ஸ்விஃப்ட் பசுமை தளவாடப் பிரிவு மற்றும் மலேசியாவின் முதல் மின்சார டர்மினல் லாரியை யுனிலீவர் மலேசியாவிடம் ஒப்படைக்கப்பட்ட நிகழ்ச்சியில் கலந்து கொண்ட பின்னர் அவர் இவ்வாறு கூறினார்.

--பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130

(ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

அண்டை நாடுகளின் ஆதரவோடு மலேசிய இராணுவப் படையை பாலஸ்தீனத்திற்கு அனுப்புவீர்

16/10/2023 07:00 PM

கோலாலம்பூர், 16 அக்டோபர் (பெர்னாமா) --
 அமைதி மற்றும் மனிதாபிமான நடவடிக்கைகளுக்காக மலேசிய ராணுவ படைகளை பாலஸ்தீனத்திற்கு அனுப்புவதற்கு முன்னர்  அதன் அண்டை நாடுகளின் ஒருமித்த ஆதரவு தேவைப்படுவதாக பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

அந்நாடுகளின் அனுமதி கிடைக்காத பட்சத்தில் மனிதாபிமான உதவிகளைக் கொண்டு செல்லும் மலேசியாவின் விமானங்கள் அங்கு தரையிறங்க முடியாது என இன்று நாடாளுமன்றத்தில் பாலஸ்தீன் - இஸ்ரேல்  நெருக்கடி குறித்து விளக்கம் அளிக்கையில் பிரதமர் இவ்வாறு தெரிவித்தார்.

''இராணுவப் படைகளை அனுப்ப மறுப்பதாக மலேசியாவில் சிலர் கூறுகிறார்கள். எந்தவொரு குழுவும் தங்கள் செய்தியை வழங்குவதிலும், தங்களது .... வில் குறிப்பிடுவதும் நியாயமற்றது என்பதை தெரிவிக்குமாறு இராணுவத் தலைமைத்துவம் என்னிடம் கேட்டுக் கொண்டது,'' என்றார் அவர்.

அனைத்துலக இஸ்லாமிய அமைப்பு  (OIC)  அவசர கூட்டத்தில் கலந்து கொள்வதற்காக,   சவூதி அரேபியாவின் பட்டத்து இளவரசர் முஹமட் சல்மானின்   அழைப்பை ஏற்று வெளியுறவு அமைச்சர் டத்தோ ஶ்ரீ டாக்டர் ஸம்ரி அப்துல் காடிர்  இன்றிரவு ஜெட்டா நகருக்கு பயணமாகவுள்ளதாக அன்வார் கூறினார்..

அதோடு வரும் வியாழக்கிழமை நடைபெறவிருக்கும் ஆசியான் - வளைகுடா ஒத்துழைப்பு மன்ற உச்சநிலை மாநாட்டிலும் தாம் கலந்து கொள்ளவிருப்பதாக அன்வார் தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

காஸாவில் உயிரிழந்தவர்களின் எண்ணிக்கை 3,000-ஐ நெருங்குகிறது

16/10/2023 07:03 PM

காஸா, 16 அக்டோபர் (பெர்னாமா)
-- இஸ்ரேல் - பாலஸ்தீனம் இடையிலான வன்முறை தாக்குதலால், காஸாவில் உயிரிழந்தவர்களின் எண்ணிக்கை தற்போது இரண்டாயிரத்து 750-ரை எட்டியுள்ளது.

இதில் 750 சிறார்கள் என்றும் காயமடைந்தவர்களின் எண்ணிக்கை 9 ஆயிரத்து 700-ஆக அதிகரித்திருக்கின்றது என்று பாலஸ்தீன சுகாதார அமைச்சு தெரிவித்துள்ளது.

இதனிடையே, இஸ்ரேல் வான்வழித் தாக்குதலைத் தொடர்ந்து, பாலஸ்தீனத்தைச் சேர்ந்த 50 குடும்பங்கள் சிவில் பதிவேட்டிலிருந்து நீக்கப்பட்டுள்ளதாக அந்நாட்டு சுகாதார அமைச்சர், மை அல்கைலா தெரிவித்திருக்கின்றார்.

இந்தத் தாக்குதலினால் நான்கு லட்சத்து 70 ஆயிரத்திற்கும் அதிகமானோர் இடம் பெயந்துள்ளனர்.

அதோடு, கூட்ட நெரிசல், மின்சாரம் மற்றும் நீர் விநியோகத் தடையினால் தொற்று நோய்களும் பரவுவதாக மை அல்கைலா மேலும் தெரிவித்தார்.

இந்தத் தாக்குதலை ஒரு முடிவுக்குக் கொண்டு வருவதற்கு அனைத்துலக ரீதியில் நடவடிக்கை அவசியம் என்று அவர் வலியுறுத்தினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

காஸா மீது தரை வழியாகவும் தாக்குதல் நடத்தத் தொடங்கியுள்ளது இஸ்ரேல்

இஸ்ரேல் தாக்குதலில் அழியும் காஸாவின் துயரம் நிறைந்த காட்சிகள்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

இஸ்ரேல் தாக்குதலால் காயமான மருத்துவர்களுக்கு அல்-ஷிஃபா மருத்துவமனையில் சிகிச்சை

16/10/2023 07:31 PM

காஸா - அல்-அரிஷ், 16 அக்டோபர் (பெர்னாமா)
 -- இஸ்ரேல் தாக்குதலால், காயம் அடைந்த மருத்துவர்கள் மற்றும் தன்னார்வலர்கள் காஸாவின் அல்-ஷிஃபா மருத்துவமனையில் சிகிச்சை பெற்று வருகின்றனர்.

அதில், மருத்துவமனையின் தகவலின் படி, ஐந்து மருத்துவர்கள் உயிரிழந்துள்ளனர்.

அதேவேளையில், ஷிஃபா மருத்துவமனையில் தண்ணீர் மற்றும் மின்சாரம் தடை மட்டுமல்லாது மருத்துவ உபகரணங்களில் பற்றாக்குறை ஏற்பட்டுள்ளது.

அதோடு, காயமடைந்த மற்றும் இறந்த உடல்களை வைத்திருப்பதில் மருத்துவமனை சிரமத்தை எதிர்நோக்கி வருகின்றது.

இதனிடையே, காஸா ராஃபா எல்லைக்குச் செல்லும் அனுமதிக்காக முதல் உதவி லாரிகள் எகிப்தின் அல்-அரிஷ் நகரில் காத்திருக்கின்றன.

எகிப்தின் சினாய் தீபகற்பத்திற்கும் ஹமாஸ் ஆட்சிக்குட்பட்ட காஸாவிற்கும் இடையே உள்ள எல்லையில் ராஃபா அமைந்துள்ளது.

காலை ஆறு மணிக்கு ராஃபா எல்லை மீண்டும் திறக்கப்பட்ட பின்னரும், முதல் உதவி லாரிகள் அங்கேயே காத்துக் கொண்டிருந்ததாக அல்-அரிஷின் பாதுகாப்பு மற்றும் அரசாங்க சார்பற்ற அமைப்புத் தெரிவித்துள்ளது.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

காசாவில் மருத்துவமனை மீது இஸ்ரேல் மேற்கொண்ட தாக்குதலால் இதுவரை 500-க்கும் மேற்பட்டோர் பலி

காசா மருத்துவமனை மீதான தாக்குதல் குறித்து ஐ.நா கண்டனம்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

மக்களவையில் தனிப்பட்ட முறையில் சாதனங்களைப்  பொருத்திக் கொள்ள இனி அனுமதி வழங்கப்படாது

16/10/2023 07:37 PM

கோலாலம்பூர், 16 அக்டோபர் (பெர்னாமா) --
மக்களவையில் உரையாற்றும்போது நாடாளுமன்ற உறுப்பினர்கள் அதனை தத்தம் சமூக ஊடங்களில் நேரடியாக ஒளிப்பரப்புவதற்காக தனிப்பட்ட முறையில் சாதனங்களை  பொருத்திக் கொள்ள இனி அனுமதி வழங்கப்படாது என தெரிவிக்கப்பட்டுள்ளது.

கூட்ட விதிமுறை  35(1)-இன் படி, நாடாளுமன்ற உறுப்பினர்கள் உரையாற்றும்போது அவையின் தலைவரை நோக்கியே உரையாற்ற வேண்டும் என   மக்களவைத் தலைவர் டான் ஶ்ரீ ஜொஹாரி அப்துல்  அவர்களுக்கு நினைவுறுத்தினார்.

"சமீபகாலமாக, மக்களவை அமர்வில், உரையின் போது, சமூக ஊடகங்களில் நேரலையாக ஒளிபரப்ப, நாடாளுமன்ற உறுப்பினர்கள் தங்களது மேஜைகளில் கைத்தொலைபேசிகளை பயன்படுத்தும் நடவடிக்கை அதிகரித்து வருகின்றது.

அந்த உரையின்போது அவர்கள் மக்களவைத் தலைவரை பார்த்து பேசாமல்,  சாதனங்கள் பார்த்தே பேசுகின்றனர்,'' என்றார் அவர்

இன்று திங்கட்கிழமை மக்களவையில் கேள்வி பதில் நேரம் தொடங்குவதற்கு முன்னதாக டான் ஶ்ரீ ஜொஹாரி அப்துல் இத்தகவல்களைப் பகிர்ந்துக் கொண்டார்.

இம்முடிவில் நாடாளுமன்ற உறுப்பினர்களுக்கு திருப்தி இல்லை என்றால் கூட்ட விதிகளில் திருத்தம் செய்வது குறித்து பரிசீலிக்கக் கோரி எந்த நாடாளுமன்ற உறுப்பினரும் செயற்குழுவிடம் கடிதத்தை சமர்பிக்கலாம் என அவர் தெரிவித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

நிதிப் பற்றாக்குறையைக் குறைப்பதில் அரசாங்கம் முக்கியத்துவம்

Credit: Anwaar Ibrahim's Facebook

17/10/2023 05:50 PM

புத்ராஜெயா, 17 அக்டோபர் (பெர்னாமா)
-- 2024 வரவு செலவுத் திட்டத்தில், நிதிப் பற்றாக்குறையைக் குறைப்பதில் அரசாங்கம் முக்கியத்துவம் அளிப்பதற்கான காரணம், முதலீட்டாளர்களின் நம்பிக்கையை அதிகரித்து, பொருளாதார வளர்ச்சியை ஊக்குவிப்பது ஆகும்.

நாட்டின் நிதிப்பற்றாக்குறை அதிகரித்தால், தமது தலைமையிலான ஒருமைப்பாட்டு அரசாங்கத்தின் மீது முதலீட்டாளர்கள் நம்பிக்கை கொள்ள மாட்டார்கள் என்று பிரதமர், டத்தோ ஶ்ரீ அன்வார் இப்ராஹிம் தெரிவித்தார்.

“பற்றாக்குறையை ஏன் குறைக்க வேண்டும் என்று கேட்கப்படுகிறது?. கடனை அடைப்பதில் நாம் ஏன் மும்முரமாக இருக்க வேண்டும்? சட்டத்தின் அடிப்படையில் அவர்கள் வெவ்வேறு எண்ணங்களைக் கொண்டிருக்கின்றனர். நாம் பற்றாக்குறையுடன் தொடர்ந்தால், முதலீடு செய்பவர்கள் நம்ப மாட்டார்கள். அரசியல் தலைமைத்துவம் அல்லது பொறுப்பற்ற அரசாங்கத்தால் நிர்வகிக்கப்படுவதாக அவர்கள் கூறுவர்,” என்றார் அவர்.

இன்று புத்ராஜெயாவில் நடைபெற்ற நிதி அமைச்சின் ஊழியர்களுடனான மாதாந்திர சந்திப்புக் கூட்டத்தில் உரையாற்றிய பிரதமர் அவ்வாறு கூறினார்.

மக்களுக்கு உதவுவதோடு நாட்டின் பொருளாதார வளர்ச்சியை உயர்த்தும் வரவு செலவுத் திட்டத்தை தயாரிப்பதை விட, குறைந்த நிதிப்பற்றாக்குறை விகிதத்தை தொடர அரசாங்கம் அதிக ஆர்வத்துடன் இருப்பதைக் காட்டுவதாக எதிர்கட்சித் தலைவர், டத்தோ ஶ்ரீ ஹம்சா சைனுடின்,நேற்று சாடியிருந்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

கல்வி கட்டணம் செலுத்த முடியாத நிலையிலான மாணவர்களின் சேர்க்கையை நிராகரிக்கக்கூடாது

17/10/2023 05:51 PM

புத்ராஜெயா, 17 அக்டோபர் (பெர்னாமா)
 -- குறைந்த வருமானம் அல்லது கல்வி கட்டணம் செலுத்த முடியாத நிலையிலான மாணவர்களின் சேர்க்கையை நிராகரிக்கக்கூடாது என்று பொது பல்கலைக் கழகங்களுக்கு பிரதமர் டத்தோ ஸ்ரீ அன்வார் இப்ராஹிம் உத்தரவிட்டுள்ளார்.

மாணவர்கள் உயர் நிலையில் தங்கள் கல்வியைத் தொடர வாய்ப்பளிப்பதை உறுதி செய்ய, நாட்டின் வரலாற்றிலேயே முதன்முறையாக அந்த உத்தரவு பிறப்பிக்கப்பட்டுள்ளதாக நிதி அமைச்சருமான அவர் கூறினார்.

"எந்த பல்கலைக்கழகமும் குறைந்த வருமானம் கொண்ட மாணவர்களின் சேர்க்கையை நிராகரிக்கக் கூடாது, பெயர் பதிவு செய்த பிறகு அமைச்சகம் அல்லது துறை அதனை தீர்வு செய்ய வேண்டும். இதற்கிடையில் எங்கள் கொள்கையில் தகவல்களைப் பெற வேண்டும். இதுவே வரலாற்றில் முதல்முறையாகும். எந்த இனத்தைச் சேர்ந்த மாணவர்களாக இருந்தாலும் சரி, வருமான குறைந்தவராக இருந்தாலும் அவர்களின் கோரிக்கையை பல்கலைக்கழகம் மறுக்கக் கூடாது."

பல்கலைக்கழக பதிவு கட்டணம் செலுத்த முடியாத நிலையில் அம்பாங் மற்றும் தம்புனில் உள்ள மாணவர்களின் பதிவை நிராகரிக்கப்பட்டதாக தமக்கு புகார் கிடைத்திருப்பதை அன்வார் சுட்டிக் காட்டினார்.

கல்விக் கட்டணம் செலுத்த முடியாத மாணவர்கள், ஒவ்வொரு தவணைக்கும் பதிவு செய்வதற்கு தடை விதிக்கப்படாது என்றும், பாடப் பதிவுக்குப் பிறகு கட்டணம் செலுத்தலாம் என்றும் அவர் கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

பணப் பரிமாற்றம் மூலம் உதவித் தொகை வழங்க அரசாங்கம் பரிசீலனை

Datuk Seri Anwar Ibrahim

17/10/2023 05:51 PM

கோலாலம்பூர், 17 அக்டோபர் (பெர்னாமா)
 -- உதவித் தொகை வழங்குவதில் கசிவு ஏற்படுவதைத் தவிர்ப்பதற்கு, மக்களுக்கு பலன் அளிக்கும் வகையில், பணப் பரிமாற்றம் வழியாக அதனை வழங்கும் முறையை அரசாங்கம் பரிசீலித்து வருகிறது.

இருப்பினும், பணப் பரிமாற்றம் செய்யும் முறை அனைத்து விவகாரங்களுக்கும் ஏற்புடையதாக இருக்காது என்பதால், இன்னும் பயனுள்ள சில வழிகளை அரசாங்கம் ஆய்வு செய்து வருவதாக பிரதமர் டத்தோ ஶ்ரீ அன்வார் இப்ராஹிம் கூறினார்.

''பணப் பரிமாற்றம் வழியாக செலுத்துவதற்கான முன்மொழியப்பட்ட அணுகுமுறை ஒரு நல்ல திட்டமாகும், ஏனெனில் இது முன்பே அறிமுகப்படுத்தப்பட்டது, ஆனால், இது அனைவருக்கும் சாத்தியமில்லை, இது இன்னும் பல நிலைகளில் பரிசீலிக்கப்படுகிறது, அவை மிகவும் சிக்கலானவை,'' என்றார் அவர்.

மக்களுக்கு நேரடியாக, உதவிகளை, வழங்குவதில் அரசாங்கத்தின் வெளிப்படைத் தன்மை குறித்து பாயா பெசார் நாடாளுமன்ற உறுப்பினர் டத்தோ முஹ்மட் ஷஹார் அப்துல்லா எழுப்பிய கூடுதல் கேள்விகளுக்கு பிரதமர் அவ்வாறு பதிலளித்தார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

தகுதியான மக்கள் பயனடைவதற்கு கோழி, முட்டைகளின் விலை மிதவையில் உள்ளன

17/10/2023 05:51 PM

கோலாலம்பூர், 17 அக்டோபர் (பெர்னாமா)
-- சந்தைகளில் கோழி மற்றும் முட்டைகளின் விலை மிதவையில் விடுவதற்கான காரணம், வழங்கப்படும் மானியத் தொகை, தகுதியான மக்கள் பயனடைவதை உறுதி செய்வதற்கே.

மாறாக, 35 லட்சம் அந்நிய நாட்டினருக்கும் 10 விழுக்காடு பணக்காரர்களுக்கும் பயனடையச் செய்வதற்கு அல்ல.

2022-ஆம் ஆண்டு முதல் கோழி மற்றும் முட்டைகளின் விநியோகிப்பு செலவினத்தை ஈடுகட்ட அரசாங்கம் ஒட்டுமொத்தமாக 370 கோடி ரிங்கிட் வரையிலான மானியத்தை வழங்கியிருப்பதாக பிரதமர் டத்தோ ஶ்ரீ அன்வார் இப்ராஹிம்  தெரிவித்திருக்கின்றார்.

''தற்போது சந்தையில் உள்ள விலையை பார்க்கும் போது, தற்போதுள்ள சில்லறை விலையைக் காட்டிலும் குறைந்தால், தாய்லாந்து கோழி மற்றும் முட்டைகளின் விலை மலேசியாவைக் காட்டிலும் குறைவாக இருக்கும். அதனால்தான், தற்போது விலையை மிதவையில் வைத்திருக்கிறோம். அதன் விலை உண்மையாகவே குறைந்தால், உங்களது பரிந்துரைக்கு நான் ஒப்புக்கொள்கிறேன். கையிருப்பில் உள்ளதை பயன்படுத்துவோம்,'' என்றார் அவர்.

இன்று மக்களவையில், கோழி மற்றும் முட்டைகளின் விலையை மிதவையில் வைத்திருக்கும் அரசாங்கத்தின் நடவடிக்கை மக்களுக்கு சுமையை ஏற்படுத்துமா என்று உலு திரெங்கானு நாடாளுமன்ற உறுப்பினர் டத்தோ ராசூல் வாஹிட் எழுப்பிய கேள்விக்கு அன்வார் அவ்வாறு பதிலளித்தார்.

விவசாயம் மற்றும் உணவு உத்தரவாத அமைச்சிடம் தற்போது 30 விழுக்காடு வரையில் அதற்கான கையிருப்பு உள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

வட்டார நாடுகளின் வர்த்தகத்தில் உள்நாட்டு நாணயம் பயன்படுத்த வியட்நாம், கம்போடியா இணக்கம்

17/10/2023 05:51 PM

கோலாலம்பூர், 17 அக்டோபர் (பெர்னாமா)
-- வட்டார நாடுகளுக்கு இடையிலான வர்த்தகத்தில் உள்நாட்டு நாணயத்தைப் பயன்படுத்துவதற்கு, ஜகார்த்தாவில் நடைபெற்ற 43-வது ஆசியான் உச்சநிலை மாநாட்டில் வியட்நாமும் கம்போடியாவும் இணக்கம் தெரிவித்திருந்தன.

உள்நாட்டு நாணய தீர்வு கட்டமைப்பு, LCSF வழியாக அமெரிக்க டாலரைச் சார்ந்திருக்கும் நிலையைக் குறைக்கும் பொருட்டு இம்முடிவு எடுக்கப்பட்டதாக பிரதமர் டத்தோ ஶ்ரீ அன்வார் இப்ராஹிம்  தெரிவித்திருக்கின்றார்.

''அதனை அமல்படுத்த இன்னும் நீண்ட தூரம் செல்ல வேண்டியிருந்தாலும், ஊக்கமளிக்கும் முன்னேற்றங்கள் உள்ளன. ஜகார்த்தாவில் நடைபெற்ற ஆசியான் கூட்டத்தின்போது, LCSF வழியாக வியட்நாம் மற்றும் கம்போடியா இணக்கம் தெரிவித்திருந்தாலும், பிற நாடுகளில் இருந்து எந்தவொரு நடவடிக்கையும் மேற்கொள்ளப்படவில்லை,'' என்றார் அவர்.

அமெரிக்க டாலாரின் பயன்பாட்டை நீக்கும் அணுகுமுறை தொடர்பான அரசாங்கத்தின் அண்மைய திட்டங்கள் குறித்து, இன்று மக்களவையில் டத்தோ ஶ்ரீ டாக்டர் நோராய்னி அஹ்மட் எழுப்பிய கேள்விக்கு பிரதமர் அவ்வாறு பதிலளித்தார்.

அமெரிக்க டாலரை சார்ந்திருப்பதை தீவிரமாக குறைத்திருக்கும் ஆசியான் நாடுகளில் மலேசியா முதன்மையானது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

வரவு செலவுத் திட்டம்: மக்களுக்கு நம்பிக்கையை ஏற்படுத்தும் ஓர் ஊடகம்

Datuk Seri Anwar Ibrahim

17/10/2023 05:55 PM

கோலாலம்பூர், 17 அக்டோபர் (பெர்னாமா)
 -- 2024-ஆம் ஆண்டுக்கான வரவு செலவுத் திட்டத்தின் சாராம்சத்தை மக்கள் இன்னும் தெளிவாகப் புரிந்து கொள்ள,அனைத்து அரசாங்க கேந்திரங்களும் விளக்கமளிக்க வேண்டும் என்று பிரதமர் அன்வார் இப்ராஹிம் வலியுறுத்துகின்றார்.

வரவு செலவுத் திட்டம் என்பது முதலீடு மற்றும் பொருளாதார வளர்ச்சியில் மட்டுமே கவனம் செலுத்தும் விவகாரம் அல்ல, மாறாக மக்களுக்கு நம்பிக்கையை ஏற்படுத்த பயன்படும் ஊடகம் என்றும் அவர் எடுத்துரைத்தார்.

பல ஆண்டுகளாக நீடித்து வரும் பிரச்சனைகளுக்கு தீர்வு காண, ஓர் ஆண்டுக்காக தாக்கல் செய்யப்படும் வரவு செலவுத் திட்டம் போதாது.

இருப்பினும், ஒட்டுமொத்த பொருளாதாரம், அரசியல் நிலைத்தன்மை மற்றும் அரசாங்கத்தின் ஆற்றல் அடிப்படையில் அதனைப் புரிந்துக் கொள்ள வேண்டும் என்றும் அன்வார் இப்ராஹிம் விளக்கினார்.

கல்வி, சுகாதாரம், மற்றும் மக்கள் நலன் போன்ற அடிப்படைப் பிரச்சனைகளுக்கு முன்னுரிமை அளிக்கும் முயற்சியாக நிதிப் பற்றாக்குறையைக் குறைப்பதில் தமது தலைமையிலான அரசாங்கம் கவனம் செலுத்தி வருவதாக அவர் கூறினார்.

"அதனால்தான் விளக்கம் அவசியம். வரவு செலவுத் திட்டத்தில் இரண்டு விவகாரங்கம் முக்கியம். நாம் மக்களுக்கு விளக்கம் அளிக்க வேண்டும். இது அமைச்சர், கருவூல தலைமைச் செயலாளர், மற்றும் அடிப்படை தலைமைத்துவம் மட்டுமல்லாது, அனைவரின் கடமையாகும். இந்த வரவு செலவுத் திட்டம், நமது வரவு செலவுத் திட்டமாகும். முக்கிய பிரச்னைகள் குறித்து மக்களுக்கு விளக்க வேண்டும்," என்றார் அவர்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

50 ஆண்டுகளைக் கடந்தும் மக்கள் மனதில் அழியாத குனோங் செரொ பேரிடர்

17/10/2023 09:01 PM

ஈப்போ, 17 அக்டோபர் (பெர்னாமா)
 -- பேராக், ஈப்போவில் அமைந்திருக்கும் குனோங் செரோவின் பாறை இடிந்து விழுந்து 42 உயிர்களைப் பலி கொடுத்த கோரச் சம்பவம், நாட்டில் நிகழ்ந்த பேரிடர்களிலேயே இன்னமும் மறக்க முடியாத கருப்பு சரித்திரமாக தொடர்கின்றது.

அதில் பலியானவர்களின் தடம் அம்மண்ணில் மறைந்தாலும், உறவுகளை இழந்தவர்களின் மனங்களில் இருந்தும், சம்பவத்தை நேரில் பார்த்த உணர்வுகளில் இருந்தும் அந்த வலியும் ரணமும் 50 ஆண்டு காலமாக மறையாமல் அப்படியே நிலைத்து நிற்கிறது.

ஈப்போவில் புகழ்பெற்ற ஆலயமாக விளங்கும் கல்லுமலை அருள்மிகு ஸ்ரீ சுப்பிரமணியர் ஆலயம் அருகில் உள்ள குனோங் செரோ மலையில்தான் அந்த சம்பவம் நிகழ்ந்தது.

1973-ஆம் ஆண்டு அக்டோபர் 18-ஆம் தேதி இரவு, அந்த மலையடிவாரத்தில் இருந்த கம்போங் கச்சான் பூத்தே கிராமத்தில் கனமழையுடன் கூடிய இடி மின்னல் தாக்கிய போது அக்கோரச் சம்பவம் நிகழ்ந்தது.

இதில் 42 பேர் உயிருடன் புதையுண்ட நிலையில், அவர்களில் 12 சடங்கள் மட்டுமே மீட்கப்பட்டன.

எஞ்சிய 30 சடங்கள் பாறையின் அடியில் சிக்கி மண்ணுக்குள் புதையுண்டதால் அவற்றை மீட்க முடியாமல் போனது.

இன்னும் ஒரு வாரத்தில் தீபாவளி வரப்போகின்ற கொண்டாட்டத்தில் திளைத்திருந்த மலையடிவார குடும்பங்களுக்கு இது துயரச் சம்பவமாகவும், மறக்க முடியாத தீபாவளியாகவும் அமைந்தது.

இந்நிலையில், இந்தப் பேரிடர் ஏற்பட்ட போது, தாம் தீபாவளிக்குத் துணிமணிகள் வாங்கச் சென்றிருந்ததாகவும், வீடு திரும்பிய வேளை இந்தத் துயரச் சம்பவம் நிகழ்ந்ததாகவும், தமது குடும்ப உறுப்பினர்களைப் பறிக்கொடுத்த கிருஷ்ணம்மாள் வெள்ளசாமி கூறினார்.

''இந்தச் சம்பவம் நிகழும் போது தீபாவளிக்குத் துணிமணிகளை வாங்கச் சென்றதாகவும் அன்று வீடு திரும்பியபோது  இந்தத் துயரச் சம்பவம் நிகழ்தது குறித்து தெரிய வந்தது. அங்கு யாரையும் உள்ளே செல்ல அனுமதிக்கப்படவில்லை. இந்த சம்பவத்தில் அம்மா, தம்பி , தங்கை ஆகிய மூவரையும் பறிக்கொடுத்தேன். கண்ணீருடன் கூறினார். இப்பொழுது எனக்கு வயது 75 ஆகிறது. இந்தச் சம்பவம் நடந்து 50 வருடங்களாகிறது,'' என்று கிருஷ்ணம்மாள் கண்ணீர் மல்க கூறினார்.

இடி விழுந்த சத்தம்போல் கேட்டதுடன் சம்பவம் ஏற்பட்ட இடத்திற்கு விரைந்து சென்று பார்த்தபோது பலர் அதில் பலியானதை நேரில் பார்த்து அதிர்ந்து போனதாக, சம்பவம் நிகழ்ந்த இடத்தின் அருகே வசித்து வந்த டேக்சி ஓட்டுனர், சுப்பிரமணியமும் ஈப்போ இந்து தேவஸ்தானத்தின் தலைவர் மு. விவேகானந்தாவும் தெரிவித்தனர்.

'' சத்தம் கேட்டு வந்து பார்த்தேன். மலைச் சரிவு ஏற்பட்டிருந்தது. அங்கு விரைந்து வந்தபோது போலீஸ் மற்றும்  மீட்பு குழுவினர்களுடன் சேர்ந்து மண்ணில்  புதையுண்டவர்கள் தேடினர். பலரது உடல்கள் சிதைந்த நிலையில் மீட்டப்பட்டது,'' என்று சுப்பிரமணியம் கூறினார்.

''இந்தத் தகவலை அறிந்த அப்போதைய மஇகா தேசியத் தலைவர் டான்ஸ்ரீ மாணிக்க வாசகம் , மந்திரி புசார் டத்தோ கமாருடின் ஆகியோர் சம்பவம் நிகழ்ந்த இடத்திற்கு வருகை அளித்திருந்தனர். இனியும் இந்தப் பகுதியில் மக்கள் வாழ்வது பாதுகாப்பற்றது என்று கருதி அங்குள்ள மக்களை புந்தோங்கில் இடம் மாற்றம் கண்டனர். மேலும், இச்சம்பவத்தின் நடந்த காலக்கட்டத்தில் நான் அரசாங்க உயர் அதிகாரியாக இருந்ததால், இந்த சம்பவத்தில் பாதிக்கப்பட்ட மக்களுக்குத் தேவையான உதவிகள் செய்து கொடுக்க இயன்றது, '' என்று  விவேகானந்தன்

பாதிக்கப்பட்ட இந்த இடம் தற்போது கம்போங் கச்சான் பூத்தே கிராமமாகப் பிரபலமாகி உள்ளது.

மலை சரிந்து விழுந்த பகுதியில் இன்னமும் 30 பேர் புதையுண்டு இருப்பதால் அந்த இடத்தை நினைவுப் பூங்காவாக மாற்றியமைக்கத் திட்டமிடப்பட்டுள்ளது.

இது தொடர்பாகப் பேச்சு வார்த்தை நடத்தப்பட்டு வருவதாக, பேராக் மாநில ஆட்சிக் குழு உறுப்பினர் அ. சிவநேசன் கூறினார்.

மேலும், இது தொடர்பாக இம்மாதம் 24-ஆம் தேதி சம்பந்தப்பட்ட அரசாங்க துறையினருடன் சந்திப்பு ஒன்று குனோங் செரோ மலையடிவார பகுதியில் நடத்தவிருப்பதாகவும் அவர் மேலும் கூறினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

பெண் விளையாட்டாளர்களுக்கு மகளிர் சுகாதார சிகிச்சையகம்

17/10/2023 09:02 PM

கோலாலம்பூ, 17 அக்டோபர் (பெர்னாமா) --
 நாட்டில், பெண் விளையாட்டாளர்களின் உடல்நலப் பிரச்சனைகளுக்கு தீர்வு காணும் முயற்சியாக, தேசிய விளையாட்டு கழகம் ISN, மகளிர் சுகாதார சிகிச்சையத்தை  உருவாக்கி உள்ளது.

விளையாட்டுப் போட்டிகளில் ஈடுபடும் பெண்களின் சுகாதாரத்திற்கு கவனம் செலுத்தப்பட வேண்டும் என்று, கடந்த ஆகஸ்ட் மாதம் நடந்த கலந்துரையாடலில் தெரிவிக்கப்பட்டதை அடுத்து, இந்த சுகாதார சிகிச்சையகம் உருவாக்கப்பட்டதாக இளைஞர் மற்றும் விளையாட்டுதுறை அமைச்சர் ஹன்னா யோ கூறியுள்ளார்.

ஒவ்வொரு மாதமும் அவர்களுக்கு வலி ஏற்பட்டால், அவர்களுக்கு ஆலோசனை வழங்கக்கூடிய ஒரு பெண் மருத்துவர் அல்லது மகளிர் மருத்துவ நிபுணர் இங்கு இல்லை, மேலும் அவர்கள் வெளி மருத்துவமனையில் வரிசையில் நின்று சந்திப்பிற்காக காத்திருக்க வேண்டும்

மருத்துவ நிபுணத்துவ ஆலோசனையை எங்கு பெறுவது என்று தெரியாமல், பெண் விளையாட்டாளர்கள் வலியை பொருத்துக் கொள்வதால், அப்பிரச்சனை அவர்களின் பயிற்சிகளிலும் பாதிப்பை ஏற்படுத்துவதாக ஹன்னா விளக்கினார்.

எனவே, அந்த கலந்துரையாடலுக்குப் பின்னர், பெண் விளையாட்டு வீராங்கனைகளுக்கு உதவுவதற்கு, மகளிர் சுகாதார சிகிச்சையகத்தை உருவாக்குமாறு தாம் ISN-னைக் கேட்டுக் கொண்டதாக ஹன்னா யோ தெரிவித்தார்.

சுகாதார ஆலோசனை, சுகாதாரப் பரிசோதனைகள், வெளிப்புற பரிந்துரைகள் மற்றும் சுகாதார கல்வி போன்றவற்றை விளையாட்டாளர்கள் அங்கு பெற்றுகொள்ள முடியும்.

அக்டோபர் 4-ஆம் தொடங்கிய மகளிர் சுகாதார சிகிச்சையகம், ஒவ்வொரு புதன்கிழமையும் காலை 9 மணி முதல் மதியம் 1 மணி வரை செயல்படும்.

-- பெர்னாமா

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

 காசாவில் குண்டுவெடிப்பு தாக்குதலை உடனடியாக நிறுத்த பிரதமர் முழு ஆதரவு

Kredit : Fb Anwar Ibrahim

17/10/2023 09:10 PM

காஸா, 17 அக்டோபர் (பெர்னாமா)
 -- காசாவில், குண்டுவெடிப்பு தாக்குதலை உடனடியாக நிறுத்தவதற்கும், ராஃபா எல்லையில், மனிதநேய தளத்தை நிறுவதற்கும் தாம் உறுதியான ஆதரவை வழங்குவதாக டத்தோ ஶ்ரீ அன்வார் கூறியுள்ளார்.

அபகரிப்பு அரசியலை கடைபிடிப்பதை இஸ்ரேல் கைவிட வேண்டும் என்று வலியுறுத்திய பிரதமர், ஹமாஸுடன் உடனடியாக போர் நிறுத்தம் செய்து, நடந்து கொண்டிருக்கும் மோதலை முடிவுக்குக் கொண்டு வர, அமைதியான தீர்வை பின்பற்ற வேண்டும் என்றும் கேட்டுக் கொண்டார்.

மனிதாபிமான உதவிகளை, குறிப்பாக உணவு மற்றும் மருத்துவ சேவை, தேவைப்படுவோருக்கு வழங்க மலேசியா உறுதி கொண்டுள்ளதாகவும் அன்வார் தமது முகநூல் பதிவில் குறிப்பிட்டுள்ளார்

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

அரசாங்க, தனியார் மருத்துவமனைகளின் சேவைகளை ஒன்றிணைக்கும்  புதிய முயற்சி

17/10/2023 09:12 PM

கோலாலம்பூர், 17 அக்டோபர் (பெர்னாமா) --
இதுவரை இல்லாத அளவிற்கு அடுத்த ஆண்டு வரவு செலவுத் திட்டத்தில் சுகாதார துறைக்கு 4,120 கோடி ரிங்கிட் நிதி ஒதுக்கப்பட்டுள்ளது.

மருத்துவம் சார்ந்தவற்றின் மீது அரசாங்கம் கொண்டுள்ள முக்கியத்துவத்தை அந்த ஒதுக்கீடு பறைசாற்றுகிறது.

அதிலும் அரசாங்க மருத்துவமனைகளில் ஏற்பட்டுள்ள நெருக்கடியைக் குறைப்பதற்காக இதர மருத்துவமனைகளில் அச்சேவையைப் பெற்றுக் கொள்ளும் வகையில் அரசாங்கம் 20 கோடி ரிங்கிட்டை ஒதுக்கியது சுகாதாரத் துறையின் வளர்ச்சியைப் பிரதிபலிப்பதாக அதன் முன்னாள் அமைச்சர் டான் ஸ்ரீ டாக்டர் எஸ். சுப்பிரமணியம் தெரிவித்தார்.

''சில சேவைகளுக்கு அரசாங்கத்தில் அதிகமான நெருக்கடி இருப்பதை தவிர்க்க முடியாது. குறிப்பாக சில நிபுணத்துவ சேவைகளைப் பெறுவதற்காக சிலர் நீண்ட நாட்களாகவும் காத்திருக்கின்றனர். அதிலும் சில மருத்துவப் பரிசோதனைகளுக்கு மருத்துவ நிர்வாகமே மூன்று முதல் நான்கு மாதங்களுக்கு முன்பதிவு வழங்கும். இந்த ஒதுக்கீட்டின் மூலமாக அரசாங்கம் இச்சேவையை வழங்குவார்கள் என்று எதிர்பார்க்கின்றேன்,'' என்று அவர் குறிப்பிட்டார்.

இதற்கு முன்னர் அரசாங்க மருத்துவமனைகளும் தனியார் மருத்துவமனைகளும் இருவேறு கொள்கைகளுடன் செயல்பட்டு வந்த நிலையில் தற்போது அவற்றை ஒன்றிணைக்கவும் இணைந்து பலன் பெறவும் இத்திட்டம் பெரிதும் உறுதுணையாக இருக்கும் என்பதோடு புதிய நிபுணத்துவத்தையும் எட்டுவதற்கு இது வகை செய்யும் என்று டாக்டர் சுப்ரமணியம் நம்பிக்கைத் தெரிவித்தார்.

மடானி மருத்துவத் திட்டத்தின் கீழ் அரசாங்க உதவியைப் பெறக் கூடிய குறைந்த வருமானம் பெறும் குடும்பங்கள் தனியார் மருத்துவமனைகளில் சிகிச்சை பெற ஆண்டிற்கு 250 ரிங்கிட் நிதி ஒதுக்கீடு செய்யப்பட்டுள்ளதாக முன்னாள் ம.இ.கா தலைவருமான டாக்டர் சுப்ரமணியம் தெளிவுப்படுத்தினார்.

''ரஹ்மா உதவித் தொகையை வாங்கும் குடும்பத்தினரைச் சேர்ந்தவர்களுக்கு காய்ச்சல், வயிற்றுப் போக்கு போன்ற நோய்கள் ஏற்பட்டால் அவர்கள் நேரடியாக தனியார் சிகிச்சையங்களுக்குச் செல்லலாம். அதற்கு ஒரு குடும்பத்திற்கு ஆண்டிற்கு 250 ரிங்கிட் வழங்கப்படுகின்றது,'' என்றார் அவர்.

மேலும், நாட்டில் அதிகரித்து வரும் உடல் பருமன் பிரச்சனை மற்றும் நீரிழிவு நோய் சம்பவங்கள் ஆகியவற்றைக் களையும் முயற்சியாக, இனிப்பு வகை குளிர்பானங்களுக்கான வரியை அரசாங்கம் கணிசமாக உயர்த்தியுள்ளதையும் தாம் வரவேற்பதாக அவர் கூறினார்.

இதனிடையே, சுகாதாரத் துறைக்கு ஒதுக்கப்பட்டுள்ள நிதியை மருத்துவமனை மற்றும் சிகிச்சையகங்களை நிர்மாணிப்பதற்காக மட்டும் பயன்படுத்தவதை விடுத்து, நிபுணத்துவ மருத்துவர்கள் பற்றாக்குறை, அவர்களின் ஊதிய உயர்வு, ஒப்பந்த மருத்துவர்கள் விவகாரம் ஆகியவற்றையும் சீர்த்தூக்கிப் பார்க்குமாறு சுகாதார அமைச்சை அவர் கேட்டுக் கொண்டார்.

கடந்த வெள்ளிக்கிழமை தாக்கல் செய்யப்பட்டிருக்கும் 2024-ஆம் ஆண்டு வரவு செலவுத் திட்டம் குறித்து, நேற்று பெர்னாமா செய்திகளிடம் அவ்வாறு கூறினார்.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 1130 (ஆஸ்ட்ரோ 502)

தொடர்புடைய செய்திகள்

அரசாங்க அலுவலகங்களில் மின்சார விரயத்தைத் தவிர்க்க வேண்டும்

அரசாங்கப் பணியாளர்களுக்கு 2,000 ரிங்கிட்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

இஸ்ரேல் - பாலஸ்தீன போர் பலி எண்ணிக்கை அதிகரிப்பு

REUTERS

17/10/2023 09:14 PM

காஸா, 17 அக்டோபர் (பெர்னாமா) --
இஸ்ரேல் - பாலஸ்தீனத்திற்கு இடையே மூண்டிருக்கும் போரில், இதுவரை 4 ஆயிரத்து 200-க்கும் மேற்பட்டோர் பலியாகி உள்ளனர்.

10-வது நாளாக தொடரும் இந்த தாக்குதல்களினால், இரு தரப்பிலும் பலி எண்ணிக்கை தொடர்ந்து அதிகரிக்கும் என்றும் அஞ்சப்படுகிறது.

இந்தப் போரினால், மொத்தம் 2,834 பாலஸ்தீனியர்கள் கொல்லப்பட்டுள்ளதாகவும் 11,250-க்கும் மேற்பட்டோர் காயமடைந்துள்ளதாகவும், பாலஸ்தீனிய சுகாதார அமைச்சு ஞாயிற்றுக்கிழமை இரவு தெரிவித்திருந்தது.

காசாவில் 2,778 பலியானதோடு, சுமார் 10,000 பேர் காயமடைந்துள்ள வேளையில்,

மேற்குக் கரையில் 56 மரணங்களும், 1,200-க்கும் மேற்பட்டோரும் காயம் அடைந்துள்ளனர்.

மேலும், இஸ்ரேலின் வான்வழித் தாக்குதல்களை அடுத்து இடிபாடுகளுக்குள் புதையுண்ட 1,000-க்கும் மேற்பட்டோர் காணாமல் போயிருப்பதாக பாலஸ்தீன பாதுகாப்புத் துறை தெரிவித்துள்ளது.

இஸ்ரேலிய தரப்பில் இறந்தவர்களின் எண்ணிக்கை 1,400 ஆக உயர்ந்துள்ளது.

ஞாயிற்றுக்கிழமை நிலவரப்படி 3,968-கும் அதிகமானோர் அங்கு காயமடைந்துள்ளதாக இஸ்ரேலிய சுகாதார அமைச்சு அறிவித்துள்ளது.

காசா மீது இஸ்ரேல் தனது முழு பலத்தையும் பயன்படுத்தி தாக்குதல் நடத்தி வரும் நிலையில், ராஃபா எல்லை வழியாக மருத்துவ உதவி பொருட்கள் அனுப்பப்பட்டுள்ளன.

உதவி பொருட்களை ஏற்றிச் செல்லும் டிரக்குகள், இன்று காலை, எகிப்தின் வடக்கு சினாயில் உள்ள அரிஷ் நகரத்திலிருந்து ரஃபா எல்லைக்குள் செல்வதைக் காண முடிந்தது.

பாதிக்கப்பட்ட மக்களுக்கு தேவையான மருந்து பொருட்களை ஏற்றி வந்த உலக சுகாதார நிறுவனத்தின் விமானம் நேற்று எகிப்தில் தரையிறங்கியது.

ஒட்டுமொத்தமாக 3 லட்சம் பேருக்கு தேவையான மருந்துகளும் அதில் இருக்கின்றன.

-- பெர்னாமா

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

கேபிகேடி முகாம் தளங்களில் திட்டமிடல் வழிகாட்டிகள் முழுமை பெற்றுவிட்டன

Nga Kor Ming

17/10/2023 09:15 PM

கோலாலம்பூர், 17 அக்டோபர் (பெர்னாமா)
 -- ஊராட்சித்துறை மேம்பாட்டு அமைச்சு, கேபிகேடி தயாரித்திருக்கும், முகாம் தளங்களில் திட்டமிடல் வழிகாட்டிகள், G-P முழுமைப் பெற்று விட்டன.

நாடு முழுவதும் உள்ள ஊராட்சி மன்றத் தரப்பினருக்கும், அது கூடிய விரைவில் விநியோகிக்கப்படும்.

அந்த விரிவான வழிகாட்டி, உரிம விண்ணப்பங்கள் தொடர்பாக முகாம் நடத்துபவர்களுக்கு மேற்கோளாக இருப்பதோடு, அந்த பகுதிகள் பார்வையாளர்களுக்குப் பாதுகாப்பாக இருப்பதையும் உறுதி செய்யும் என்று ஊராட்சித்துறை மேம்பாட்டு அமைச்சர் ஙா கோர் மிங் தெரிவித்தார்.

தடைசெய்யப்பட்ட பகுதியிலிருந்து பொருத்தமான தூரத்தை தீர்மானிப்பதன் மூலம் தளத்தின் பாதுகாப்பு, நிலப்பரப்பின் வடிவம் ஆகிய கூறுகள் அந்த வழிகாட்டியில் கோடிட்டுக் காட்டப்பட்டுள்ளன.

கடந்த ஆண்டு டிசம்பரில், பாத்தாங் காலி உள்ள முகாம் தளத்தில் ஏற்பட்ட நிலச்சரிவைத் தொடர்ந்து, பல்வேறு தரப்பினரின் கருத்துகள் மற்றும் ஆலோசனையின் அடிப்படையில் G-P தயாரிக்கப்பட்டது.

டிசம்பர் 16-ஆம் தேதி நிகழ்ந்த அச்சம்பவத்தில் 31 பேர் பலியாகிய வேளையில், 61 பேர் பாதுகாப்பாக மீட்கப்பட்டன.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

பகடிவதை, பாலியல் துன்புறுத்தல்களைப் பள்ளிகளில் களைய 2 வழிகாட்டிகள் வெளியீடு

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

ஜோ பைடன் நாளை இஸ்ரேலுக்குப் பயணம் செய்கிறார்

Joe Biden. Photo: REUTERS

17/10/2023 09:17 PM

காஸா, 17 அக்டோபர் (பெர்னாமா) --
அமெரிக்க அதிபர் ஜோ பைடன் நாளை, அக்டோபர் 18-ஆம் தேதி இஸ்ரேலுக்குப் பயணம் செய்ய விருப்பதாக தற்போது இஸ்ரேலில் இருக்கும் அமெரிக்க வெளியுறவு அமைச்சர் அந்தோணி பிலின்கன் அறிவித்துள்ளார்.

இஸ்ரேலின் போர் நோக்கங்கள் மற்றும் வியூகங்கள் குறித்து விரிவான தகவலைப் பெறுவதற்காக இஸ்ரேலிய பிரதமர், பெஞ்சமின் நேட்டன்யாஹுவை பைடன் சந்திக்கவிருக்கிறார்.

ஜெருசலமில் உள்ள அமெரிக்கத் தூதரகத்தில், இருவருக்கும் இடையில் ஏழு மணி நேர சந்திப்பு நடைபெற்றது.

அதன் பின்னர், பைடன் இஸ்ரேலுக்குச் செல்வார் என்ற அறிவிப்பும் வெளியிடப்பட்டது.

பொதுமக்களின் உயிரிழப்பைக் குறைக்கும் விதத்தில் இஸ்ரேல் எவ்வாறு தனது நடவடிக்கைகளை மேற்கொள்ளும் என்பதை பைடன், நேட்டன்யாஹுவிடம் கேட்டறிவார்.

அதோடு, இஸ்ரேல் காசாவில் உள்ள பாலஸ்தீனிய மக்களுக்கு உதவிகளை அனுப்புவதற்கு கொண்டிருக்கும் திட்டங்கள் குறித்தும் அவருக்கு விளக்கமளிக்கப்படும்.

-- பெர்னாமா

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

நாடு முழுவதிலும் உள்ள 31,100 வியாபார வளாகங்கள் சோதனை

17/10/2023 09:24 PM

கோலாலம்பூர், 17 அக்டோபர் (பெர்னாமா) --
கடந்த ஜூலை ஏழாம் தேதி தொடங்கி அக்டோபர் 16-ஆம் தேதி வரையில், Ops Jamin  நடவடிக்கையின் மூலம், நாடு முழுவதும் உள்ள 31 ஆயிரத்து 100 வியாபார வளாகங்கள் சோதனையிடப்பட்டன.

உற்பத்தியாளர்கள், மொத்த விற்பனையாளர்கள் மற்றும் சில்லறை விற்பனையாளர்கள் உட்பட அரிசி விநியோகச் சங்கிலியை உட்படுத்திய பல்வேறு நிலையினான சோதனைகள் மேற்கொள்ளப்பட்டன.

சில்லறை விற்பனையில், அரிசி விநியோக நிலை மற்றும் விலையைக் கண்டறிவதோடு, அன்றாட தேவைகளுக்கான சீனி, சமையல் எண்ணெய் மற்றும் இதரப் பொருட்களின் கையிருப்யை உறுதி செய்வதற்கு சோதனை செய்யப்பட்டதாக உள்நாட்டு வாணிப மற்றும் வாழ்க்கைச் செலவின துணை அமைச்சர் ஃபுசியா சாலே தெரிவித்தார்.

"எனவே, அரிசி விநியோகத்தின் சிறிய பிரச்சனைகளை எதிர்நோக்கி வருகின்றோம். கே.பி.கே.எம் மற்றும் கே.பி.டி.என் முதல் முறையாக OPS JAMIN நடவடிக்கைக்கு ஒத்துழைத்தது.  இன்று வரை 31,100 வளாகங்கள் சோதனையிடப்பட்டன." என்றார் அவர்.

இறக்குமதி செய்யப்படும் அரிசிக்கான ரஹ்மா விற்பனை தொடரும் என்றும் பேரங்காடிகளில் அத்தியாவசிய பொருட்களின் பற்றாக்குறை பிரச்சனை தீர்வுக் காணப்படும் என்றும் ஃபுசியா சாலே தெரிவித்தார்.

-- பெர்னாமா

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

ஜிஎஸ்டி-ஐ மீண்டும் அறிமுகப்படுத்தினால், திறமையான நிர்வாகத்திற்கு அரசாங்கம் முன்னுரிமை அளிக்க வேண்டும்.

Prime Minister Datuk Seri Anwar Ibrahim delivering a keynote address at the opening of the Symposium - The Path Towards Greater Prosperity for Malaysia at Putrajaya International Convention Center (PICC) today.

18/10/2023 05:38 PM

புத்ராஜெயா, 18 அக்டோபர் (பெர்னாமா)
 -- பொருள் மற்றும் சேவை வரி, ஜிஎஸ்டி-யை மீண்டும் அறிமுகப்படுத்துவதற்கு அரசாங்கம் எண்ணம் கொண்டிருந்தால், திறமையான நிர்வாகத்திற்கு அது முன்னுரிமை அளிக்க வேண்டும்.

வரிவிதிப்பினால், பொருளாதாரம் மற்றும் மக்கள் மீது ஏற்படும் தாக்கத்தைக் கருத்தில் கொண்ட பின்னரே, வரி அமலாக்கம் முக்கியமானதாகக் கருதப்பட வேண்டும் என்றும்

பிரதமர் டத்தோ ஶ்ரீ அன்வார் இப்ராஹிம் தெளிவுப்படுத்தினார்.

''வரி விதிப்பு என்பது மிகவும் முக்கியமானதாகக் கருதப்பட்டால் மட்டுமே அவசியமான ஒன்று. எனவே ஜிஎஸ்டி உடனான விவாதங்கள் பொருத்தமானவை. ஆனால், இந்த நாடு பரம்பரை பரம்பரையாக, மிகவும் வெளிப்படையாகக் காணக்கூடிய முக்கிய பிரச்சனை நிர்வாகம் என்பதை மறந்துவிடாதீர்கள்,'' என்று பிரதமர் கூறினார்.

இன்று, புத்ராஜெயா மாநாட்டு மையத்தில் நடைபெற்ற 'The Path Towards Greater Prosperity For Malaysia,' எனும் கருத்தரங்கில் உரையாற்றியபோது பிரதமர் அவ்வாறு கூறினார்.

அரசாங்கத்தின் கொள்கைகள் குறித்து விவாதிப்பதற்குப் பல்வேறு முக்கிய பங்குதாரர்களிடமிருந்து ஈடுபாட்டை ஊக்குவிப்பதோடு, வெளிப்படையான கலந்துரையாடலையும் வரவேற்பதாக நிதி அமைச்சருமான அன்வார் குறிப்பிட்டார்.

அதுமட்டுமின்றி, கடந்த அரசாங்கத்தின் தவறுகளில் கவனம் செலுத்துவதற்குப் பதிலாக நிர்வாக நடைமுறைகளுக்கும் முக்கியத்துவம் அளிப்பதே மடானி அரசாங்கத்தின் நோக்கம் என்றும் அவர் எடுத்துரைத்தார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

ஜிஎஸ்டி-ஐ மீண்டும் அமல்படுத்துவதற்கான சரியான தருணம் ஆராயப்படுகிறது

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

உள்நாட்டு வாணிபம் , வாழ்க்கைச் செலவின அமைச்சர் பதவிக்குப் பொருத்தமான வேட்பாளர் இருந்தால் மட்டுமே நிரப்பப்படும்

Prime Minister Datuk Seri Anwar Ibrahim delivering a keynote address at the opening of the Symposium - The Path Towards Greater Prosperity for Malaysia at Putrajaya International Convention Center (PICC) today.

18/10/2023 05:47 PM

புத்ராஜெயா, 18 அக்டோபர் (பெர்னாமா)
-- காலியாகியிருக்கும், உள்நாட்டு வாணிபம் மற்றும் வாழ்க்கைச் செலவின அமைச்சர் பதவிக்குப் பொருத்தமான வேட்பாளர் இருந்தால் மட்டுமே நிரப்பப்படும் என்றும் பிரதமர் அன்வார் இப்ராஹிம் இன்று அறிவித்துள்ளார்.

கடந்த ஜூலை மாதத்தில் அதன் அமைச்சர் டத்தோ ஶ்ரீ சாலாஹுடின் அயூப் காலமானதைத் தொடர்ந்து அப்பதவி காலியாகியதால், அவருக்குப் பதிலாக யார் நியமிக்கப்படுவார் என்பது கேள்விக்குறியாகியது.

அதோடு, அமைச்சரவை மாற்றம் ஏற்படுவதற்கான சாத்தியம் இருப்பதாக வதந்திகளும் வலுத்து வந்தன.

சபா, சரவாக் மற்றும் சிறப்புப் பணிகளுக்கான பிரதமர் துறை அமைச்சர், டத்தோ அர்மிசான் முஹமட் அலி, தற்போது கேபிடிஎன்-இன் இடைக்கால அமைச்சராகப் பொறுப்பேற்றிருக்கிறார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

ஆரோக்கியமற்ற வாழ்க்கை முறையே இளைஞர்கள் மத்தியில் புற்றுநோய் ஏற்படுவதற்குக் காரணம்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

காசா மருத்துவமனையில் வெடிகுண்டு தாக்குதல் சம்பவம்; மனிதாபிமானமற்ற செயலாகப் பிரதமர் சாடல்

18/10/2023 06:04 PM

புத்ராஜெயா, 18 அக்டோபர் (பெர்னாமா)
 -- காசாவில் உள்ள மருத்துவமனையில் மேற்கொள்ளப்பட்ட வெடிகுண்டு தாக்குதல் சம்பவம், மனிதாபிமானமற்ற, மூர்க்கத்தனமான ஒரு செயல் என்று பிரதமர் டத்தோ ஶ்ரீ அன்வார் இப்ராஹிம் சாடியிருக்கிறார்.

வரம்பை மீறியிருக்கும் இஸ்ரேல் - பாலாஸ்தீனம் இடையிலான மோதல் உடனடியாக நிறுத்தப்பட வேண்டும் என்று அவர் கண்டனம் தெரிவித்தார்.

புதன்கிழமை, புத்ராஜெயாவில் நடைபெற்ற கருத்தரங்கு ஒன்றில் கலந்து கொண்டப் பின்னர், பிரதமர் அவ்வாறு கூறினார்.

இவ்விரு நாடுகளுக்கும் இடையில் நீடித்து வரும் மோதலுக்கு முற்றுப்புள்ளி வைக்கும் நோக்கில் சில நாடுகளின் தலைமைத்துவத்துடன் சந்திப்பு ஒன்றை நடத்த திட்டமிடுவதாக அன்வார் கூறினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

காசா மருத்துவமனை மீதான தாக்குதல் குறித்து ஐ.நா கண்டனம்

அரசாங்க, தனியார் மருத்துவமனைகளின் சேவைகளை ஒன்றிணைக்கும்  புதிய முயற்சி

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

எல்லை கடந்த புகைமூட்டப் பிரச்சனை: இருதரப்பு ஒத்துழைப்புக் குறித்து இந்தோனேசியாவிடம் இருந்து பதில் இல்லை

18/10/2023 06:02 PM

கோலாலம்பூர், 18 அக்டோபர் (பெர்னாமா)
-- எல்லைக் கடந்த புகைமூட்டப் பிரச்சனையைக் களைவதற்காகப் பரிந்துரைக்கப்பட்ட இருதரப்பு ஒத்துழைப்புக் குறித்து இந்தோனேசிய அரசாங்கத்திடம் இருந்து மலேசியா இதுவரை எந்தப் பதிலும் பெறவில்லை.

மலேசியா அனுப்பிய கடிதத்தைப் பெற்று விட்டதாக இந்தோனேசியா வெளியுறவு அமைச்சு வெளியிட்ட அறிக்கையின் வழி உறுதிப்படுத்தப்பட்டுள்ளதாக இயற்கைவளம், சுற்றுச்சூழல் மற்றும் பருவநிலை மாற்ற அமைச்சர், நிக் நஸ்மி நிக் அஹ்மட் தெரிவித்தார்.

எல்லை தாண்டிய புகைமூட்ட பிரச்சனையை ஆழமாக சமாளிக்க, அண்மைய நிலவரங்களின்படி, AATHP எனப்படும் எல்லைத் தாண்டிய புகைமூட்டம் தொடர்பான ஒப்பந்தத்தை மேம்படுத்தும் சாத்தியத்தை அரசாங்கம் மறுபரிசீலனை செய்யும் என்றும் நிக் நஸ்மி குறிப்பிட்டார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

பினாங்கில் புகைமூட்டம்; வெளியில் இருந்து வரும் காற்றே காரணம்

காடு, மண் எரிப்பதால் வெளியேறும் புகை பரவலாகப் பரவும் சாத்தியம் - இந்தோனேசிய அதிபர்

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

நாடு முழுவதிலும் 5, 648 பகுதிகளில் வெள்ள அபாயம்

Villagers were busy cleaning up after the flood receded during a survey around the village in Yong Peng, recently.

18/10/2023 06:29 PM

கோலாலம்பூர், 18 அக்டோபர் (பெர்னாமா)
-- தற்போது பெய்து வரும் வடகிழக்கு பருவமழையை தொடர்ந்து, நாடு முழுவதிலும் வெள்ள அபாயம் கொண்ட ஐந்தாயிரத்து 648 பகுதிகள் அடையாளம் காணப்பட்டுள்ளன.

எனவே, இது குறித்து எந்நேரமும் எச்சரிக்கையாக இருக்கும்படியும், வெள்ள அபாயம் கொண்ட பகுதிகள் குறித்து தீயணைப்பு மற்றும் மீட்புத் துறை, JBPM-இன் அகப்பக்கத்தில் தெரிந்து கொள்ளலாம் என்று ஊராட்சித்துறை மேம்பாட்டு அமைச்சர், ஙா கோர் மிங் தெரிவித்தார்.

''வெள்ள அபாயம் கொண்ட பகுதிகளை அகப்பக்கத்தில் பதிவேற்றும்படி தீயணைப்பு துறையிடம் கேட்டுக் கொள்கிறேன். பொது மக்கள் எங்குச் சென்றாலும் வெள்ள அபாயம் உள்ள பகுதிகளை இதன் மூலம் தெரிந்துகொள்ளலாம். மேலும், அத்தகைய இடங்களுக்குச் செல்வதில் இருந்து அவர்களை தவிர்க்கலாம்,'' என்று ஙா கோர் மிங் கூறினார்.

சரவாக்கில் 1066 பகுதிகள், சபாவில் 798 பகுதிகள், பகாங்கில் 750 பகுதிகள், ஜோகூரில் 745 பகுதிகள் மற்றும் சிலாங்கூரில் 274 பகுதிகள் வெள்ள ஏற்படும் பகுதிகளாக அடையாளம் காணப்பட்டுள்ளன.

அதோடு, இப்பருவமழை காலம் முழுவதும் தீயணைப்பு மற்றும் மீட்புத் துறை வெள்ளத்தை எதிர்கொள்வதற்குத் தயார்நிலையில் இருப்பதாகவும் ஙா கூறினார்.

இதனிடையே, வெள்ள பாதிப்புகளைக் குறைப்பதற்காக நீர் வடிகால் அம்சங்களை மேம்படுத்தும் பணிகளுக்குத் தமது அமைச்சு, ஊராட்சி மன்றமான PBT-உடன் இணைந்து 2 கோடி ரிங்கிட் ஒதுக்கிருப்பதாகவும் அவர் மேலும் கூறினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

தொடர்புடைய செய்திகள்

வெள்ள அபாயம்: 89 மாவட்டங்கள் அடையாளம் காணப்பட்டுள்ளன

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

MyJalan திட்டம் சீராக மேற்கொள்ளப்படுவதை உறுதிப்படுத்த அதிக முனைப்புடன் பணியாற்ற வேண்டும்

Datuk Seri Alexander Nanta Linggi

18/10/2023 06:35 PM

கோலாலம்பூர், 18 அக்டோபர் (பெர்னாமா)
 -- MyJalan திட்டம் சீராக மேற்கொள்ளப்படுவதை உறுதிப்படுத்த மாநில ரீதியிலான பொதுப்பணித்துறை அமைச்சு, கேகேஆர்-இன் அனைத்து நிறுவனங்களும் ஊராட்சி மன்றம், PBT-உடன் அதிக முனைப்புடன் பணியாற்ற வேண்டும்.

இதன் வழி, சாலை சீரமைப்புப் பணிகள் தொடர்பான ஒருங்கிணைப்புகள் முழுமையாகவும் விரைவாகவும் நடைபெறுவதற்கு, அமைச்சு உடனான ஒத்துழைப்பு அவசியமானது என்று, பொதுப்பணி துறை அமைச்சர், டத்தோ ஶ்ரீ அலக்சாண்டர் நந்தா லிங்கி தெரிவித்தார்.

சாலை பயன்படுத்துவோரின் பாதுகாப்பை உறுதிச் செய்வதற்கு MyJalan செயலி வாயிலாகப் பொது மக்கள் சாலை சேதங்கள் குறித்த புகார்களைச் சமர்ப்பிக்கலாம் என்றும் டத்தோ ஶ்ரீ நந்தா கூறினார்.

இன்று, கோலாலம்பூரில் நடைபெற்ற நிகழ்ச்சி ஒன்றில் கலந்து கொண்ட பின்னர் டத்தோ ஶ்ரீ நந்தா அவ்வாறு கூறினார்.

கடந்த ஆகஸ்ட் மாதம் இச்செயலி தொடக்கம் கண்டதில் இருந்து, சாலை தொடர்பான புகார்கள் பத்து மடங்காக பெறப்பட்டிருப்பதை அவர் சுட்டிக்காட்டினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

'PADU' செயல்முறை, மக்களுக்கான உதவிகள் குறித்து விரிவான தரவுகளை வழங்கும்

18/10/2023 06:43 PM

கோலாலம்பூர், 18 அக்டோபர் (பெர்னாமா) --
அரசாங்க உதவிகள் இன்னும் விரிவான மற்றும் முழுமையான முறையில் அமல்படுத்தப்படுவதை, 'PADU' எனப்படும் முதன்மை தரவுத்தள செயல்முறை நெறிப்படுத்த முடியும்.

நாட்டிலுள்ள ஒவ்வொரு குடும்பத்தின் சமூகப் பொருளாதாரத் தகவல்களைக் கொண்டிருக்கும் 'PADU' செயல்முறை, மக்கள் பெற்றிருக்கும் உதவிகள் குறித்த விரிவான தரவுகளையும் வழங்க முடியும் என்று, முதலாவது நிதி துணை அமைச்சர் டத்தோ ஶ்ரீ அஹ்மட் மஸ்லான் தெரிவித்தார்.

இன்று, பெர்னாமா ரேடியோ ஏற்பாட்டிலான 'ஜென்டேலா ஃபிகிர்' நிகழ்ச்சியில் கலந்துக் கொண்டபோது அஹ்மட் மஸ்லான் அதனைக் கூறினார்.

200-க்கும் மேற்பட்ட தரவுத் தளங்களை ஒருங்கிணைத்து, தேசிய தகவல் சேகரிப்பை மையப்படுத்தி சீரமைக்கும் செயல்முறைதான் 'PADU' ஆகும்.

கடந்த மே மாதம் தொடங்கப்பட்ட 'PADU' செயல்முறை, 60 விழுக்காடு நிறைவடைந்து விட்டதாகவும், அடுத்த ஆண்டு ஜனவரியில் பயன்படுத்த முடியும் என்று பொருளாதார அமைச்சர், ரஃபிசி ரம்லி கடந்த மாதம் அறிவித்திருந்தார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

தன்பால் ஈர்ப்பாளர்களின் எந்தவொரு நடவடிக்கைகளும் அரசாங்கத்தில் ஏற்றுக்கொள்ளப்படாது

 Datuk Dr Mohd Na'ím Mokhtar.

18/10/2023 07:11 PM

கோலாலம்பூர், 18 அக்டோபர் (பெர்னாமா)
 -- எல்ஜிபிடி எனப்படும் தன்பால் ஈர்ப்பாளர்கள் தொடர்பான எந்தவொரு நடவடிக்கையும், அரசாங்கத்தில், குறிப்பாக இஸ்லாமிய சமூகத்தில் ஒருபோதும் ஏற்றுக்கொள்ள இயலாது என்ற உறுதியான நிலைப்பாட்டை அரசாங்கம் எடுத்திருக்கின்றது.

ஆயினும், அரசியலமைப்புச் சட்டத்தின் கீழ் உள்ள அடிப்படை உரிமைகள் ரீதியில், கல்வி போன்ற அவர்களின் குறிப்பிட்ட உரிமைகளை அரசாங்கம் நிராகரிக்கவில்லை என்று, மத விவகாரங்களுக்கான பிரதமர் துறை அமைச்சர் டத்தோ முஹமட் நா'இம் மொக்தார் தெரிவித்தார்.

''எனவே, இவர்களிடையே (தன்பால் ஈர்ப்பாளர்கள்) விழிப்புணர்வு ஏற்படுத்த ஜாக்கிம் இதர நிறுவனங்களுடன் இணைந்திருக்கின்றது. இவர்கள் தவறுகளை உணர்ந்து மீண்டும் நேர்வழிக்குத் திரும்பவும் அது நடவடிக்கை எடுத்து வருகின்றது,'' என்று டத்தோ முஹமட் நா'இம் கூறினார்.

இன்று நாடாளுமன்றத்தில், தன்பால் ஈர்ப்பாளர்களின் திருமணம் குறித்து ஜாக்கிமிடம் தகவல் உள்ளதா என்று ஶ்ரீ காடிங் நாடாளுமன்ற உறுப்பினர், அமினொல்ஹுடா ஹாசான் எழுப்பிய கூடுதல் கேள்விக்கு அவர் அவ்வாறு பதிலளித்தார்.

அத்தகு திருமணங்கள் எதுவும் ஜாக்கிம் கீழ் பதிவாகவில்லை என்றும் முஹமட் நா'இம் தெளிவுபடுத்தினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


விளையாட்டு

"பெஸ்டாபோலா மெர்டேகா" காற்பந்து போட்டி;  இறுதி சுற்றில் மலேசியா தோல்வி

18/10/2023 08:11 PM

புக்கிட் ஜாலில், கோலாலம்பூர், 18 அக்டோபர் (பெர்னாமா) --
  நேற்றிரவு நடைபெற்ற 2023-ஆம் ஆண்டு "பெஸ்டாபோலா மெர்டேகா" காற்பந்து போட்டியின் இறுதி ஆட்டத்தில் மலேசியா தோல்வி கண்டது.

இதன் மூலம் கடந்த ஏழு முறை பதிவு செய்த தனது வெற்றியை எட்டாவது முறையாகத் தற்காத்து கொள்ள, மலேசியா தவறவிட்டது.

36 ஆறாயிரம் ரசிகர்கள் குழுமியிருந்த புக்கிட் ஜாலில் அரங்கில் மலேசியா தஜிகிஸ்தானுடன் மோதியது.

இரு குழுக்களுமே கோல் போடுவதில் முனைப்பு காட்டினாலும் 44-வது நிமிடத்தில் ஒரு கோலை அடித்து தஜிகிஸ்தான் முதல் பாதி ஆட்டத்தை முடித்து வைத்தது.

ஆட்டத்தை சமன் செய்ய இரண்டாம் பாதி ஆட்டத்தில் மலேசியா மேற்கொண்ட முயற்சிகள் அனைத்தும் பயனளிக்கவில்லை.

75-வது நிமிடத்தில் தனது இரண்டாவது கோலை அடித்த தஜிகிஸ்தான், தனது வெற்றியை உறுதி செய்து கிண்ணத்தைத் தட்டிச் சென்றது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

எஸ்எஸ்டி தொடர்பான பரிந்துரையை ஒத்திவைக்குமாறு முன்னாள் நிதியமைச்சர் வலியுறுத்து

Lim Guan Eng

18/10/2023 07:18 PM

கோலாலம்பூர், 18 அக்டோபர் (பெர்னாமா)
-- விற்பனை மற்றும் சேவை வரி, எஸ்எஸ்டி தொடர்பான பரிந்துரையைப் பரிசீலித்து, தற்போதைக்கு ஒத்திவைக்குமாறு அரசாங்கத்திற்கு வலியுறுத்தப்படுகிறது.

எஸ்எஸ்டி விகிதத்தை உயர்த்தும் பரிந்துரை, மக்களுக்கு தாக்கத்தை ஏற்படுத்தும் என்று அஞ்சப்படுவதாக, பாகான் நாடாளுமன்ற உறுப்பினர் லிம் குவான் எங் தெரிவித்தார்.

"தளவாடங்கள், தரகர் மற்றும் 'கராஓகே'ஆகியவைக்கான நோக்கங்களை விரிவுப்படுத்துதல் போன்றவைக்குச் சேவை வரியை ஆறிலிருந்து எட்டு விழுக்காடாக உயர்த்தப்பட்டது, பெரிய தொழில் நிறுவனங்கள் மத்தியில் கவலையை ஏற்படுத்தியுள்ளது. குறிப்பாக, தளவாடங்கள் அடிப்படையில், இது அடிப்படை பொருள்களின் விலையையும், வாழ்க்கை செலவினங்களையும் அதிகரிக்கும்," என்று  லிம் குவான் எங் கூறினார்.

அதோடு, பொருளாதார சவால்கள் மற்றும் உலகளாவிய அரசியல் குழப்பங்களுக்கு மத்தியில் புதிய வரிகளை அறிமுகப்படுத்துவது நாட்டின் வளர்ச்சியைப் பாதிக்கலாம் என்று முன்னாள் நிதி அமைச்சருமான லிம் தெரிவித்தார்.

கடந்த வெள்ளிக்கிழமை, 2024-ஆம் ஆண்டிற்கான வரவு செலவு திட்டத்தைத் தாக்கல் செய்த போது, எஸ்எஸ்டி விகிதத்தை 6-இல் இருந்து 8-க்கு உயர்த்த எண்ணம் கொண்டிருப்பதாக பிரதமர் டத்தோ ஶ்ரீ அன்வார் இப்ராஹிம் அறிவித்திருந்தார்.

அத்திட்டத்தில் உணவு, பானங்கள் மற்றும் தொலைத்தொடர்பு சேவைகள் இணைக்கப்படவில்லை என்றும் அவர் தெளிவுப்படுத்தினார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


பொது

SEARCCT செயல்படுத்திய 116 திட்டங்களினால் 4,886 பேர் பயன்

Datuk Mohamad Alamin.

18/10/2023 07:23 PM

கோலாலம்பூர், 18 அக்டோபர் (பெர்னாமா)
 -- SEARCCT எனப்படும், பயங்கரவாத தடுப்புக்கான தென்கிழக்கு ஆசிய வட்டார மையம் செயல்படுத்திய 116 திட்டங்களினால், நான்காயிரத்து 886 பேர் பயனடைந்துள்ளனர்.

2018-ஆம் ஆண்டு ஜனவரி தொடங்கி இவ்வாண்டு ஆகஸ்ட் வரையில், பல்வேறு இலக்கு குழுக்களை சேர்ந்த பங்கேற்பாளர்கள் அதில் உட்படுத்தப்பட்டதாக வெளியுறவு துணை அமைச்சர் முஹமட் அலாமின் தெரிவித்தார்.

அரசாங்கம், அமலாக்கப் பிரிவு, சட்ட அமலாக்க அதிகாரிகள் மற்றும் பொது மக்கள் ஆகியோர் அதில் பங்கேற்றதாக முஹமட் அலாமின்  கூறினார்.

அதோடு, கல்வியாளர்கள், இளைஞர்கள், பல்கலைக்கழக மாணவர்கள் உட்பட உள்நாட்டு மற்றும் வெளிநாட்டு சமூக பாதுகாப்பு அமைப்புகளைச் சார்ந்தவர்களும் இதில் இடம்பெற்றனர்.

''இத்திட்டங்கள் பயங்கரவாதத் தடுப்புத் துறையில் பங்கேற்பாளர்களின் அறிவாற்றலையும் திறனையும் அதிகரிக்கின்றன. பயங்கரவாத எதிர்ப்புத் துறையில் தனியார் தரப்புகள், கல்வி கழகங்கள் மற்றும் உள்நாடு, வெளிநாடுகளைச் சேர்ந்த சிந்தனைக் குழுக்கள் உட்பட பல்வேறு அமைப்புகளுடன் இணைந்து செயல்படுகின்றன,'' என்று முஹமட் அலாமின் கூறினார்.

2018-ஆம் ஆண்டு ஜனவரி தொடங்கி இவ்வாண்டு ஆகஸ்ட் வரையிலான SEARCCT-இன் செயல்பாடுகள் குறித்த கண்ணோட்டம் குறித்து ஈப்போ தீமோர் நாடாளுமன்ற உறுப்பினர் லீ சுவான் ஹௌ எழுப்பிய கேள்விக்கு அலாமின் அவ்வாறு பதிலளித்தார்.

அந்த எண்ணிக்கையில், நான்காயிரத்து 425 பேர் உள்நாட்டினர் என்றும் எஞ்சியவர்கள் வெளிநாட்டினர் என்றும் அவர் குறிப்பிட்டார்.

-- பெர்னாமா

[பெர்னாமா செய்திகள் நேரலை: மாலை 7:00 மணி மறுஒளிபரப்பு: இரவு 1130 (ஆஸ்ட்ரோ 502)]

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்


உலகம்

காசா மருத்துவமனை மீதான தாக்குதல் குறித்து ஐ.நா கண்டனம்

18/10/2023 07:29 PM

காசா, 18 அக்டோபர் (பெர்னாமா) --
காசா மருத்துவமனை மீது இஸ்ரேல் நடத்தியிருக்கும் தாக்குதல் குறித்த ஐ.நா. கடும் கண்டனம் தெரிவித்திருக்கிறது.

பாதிக்கப்பட்ட பகுதிகளில் மனிதாபிமான உதவிகள் வழங்கப்படுவதை உறுதி செய்ய போர் நிறுத்தம் உடனடியாக மேற்கொள்ளப்பட வேண்டும் என்று ஐ.நா. பொது செயலாளர் அந்தோனியோ குட்டெரெஸ் கேட்டுக் கொண்டிருக்கிறார்.

பெய்ஜிங், சீனா

சீனாவின் மிகப்பெரிய பொருளாதார வழித்தட திட்டம் தொடர்பான ஆலோசனை கூட்டத்தில் கலந்து கொண்டு உரையாற்றிய போது குட்டெரெஸ் அவ்வாறு கூறினார்.

கடுமையாகப் பாதிக்கப்பட்டிருக்கும் காசா மக்களுக்கு உதவ, இஸ்ரேல் உடனடியாக தனது தாக்குதலை நிறுத்த வேண்டும் என்றும் அவர் கேட்டுக் கொண்டார்.

இஸ்ரேல்

பாலஸ்தீனத்தின் இஸ்லாமிய போராளிகள் ஏவிய ஏவுகணை ஒன்று தவறுதலாக மருத்துவமனையில் விழுந்ததால் இத்துயரச் சம்பவம் நிகழ்ந்ததாக இஸ்ரேல் குற்றம் சாட்டியுள்ளது.

-- பெர்னாமா

பெர்னாமா செய்திகள் நேரலை: இரவு 7 மணி மறுஒளிபரப்பு: இரவு 11:30 (ஆஸ்ட்ரோ 502)

தொடர்புடைய செய்திகள்

காசாவில் மருத்துவமனை மீது இஸ்ரேல் மேற்கொண்ட தாக்குதலால் இதுவரை 500-க்கும் மேற்பட்டோர் பலி

பரிந்துரை

பராமரிப்பாளர்களை தணிக்கைகளுக்கு உட்படுத்தும் பரிந்துரை ஆய்வு

ஸ்டேம் பாடத்திட்ட துறைகளில் மாணவர் எண்ணிக்கை உயர்வு

மலேசிய தீயணைப்பு, மீட்புத் துறைக்கு கூடுதல் ஒதுக்கீடாக 6 கோடி ரிங்கிட்